2Chanrelnak 6 (2 Chronicles 6)\nBiakinn Pathian Sin Pekchanhnak\n1Khi tikah Solomon nih aa thawh i,\n“ Bawipa nih a chahmi muihnak\nchungah ka um lai, tiah a ti.\n2A sunglawimi inn kan sakpiak cang,\nZungzal in na umnak ding caah,”\n3Cun siangpahrang cu a hnulei aa mer i Israel mi aa pummi vialte cu an dir lioah, Israel mi aa pummi vialte cu thluachuah a pek hna. 4Cun aa thawh i, “Ka pa David sinah, *6:4-9: 2Sam 7:1-13; 1Cha 17:1-12 5‘Ka mi Israel mi hna cu Izipt ram in ka chuahpi hna ni thawk in, Israel mi hna phun chung i khua zeihmanh kha, ka min umnak ding i inn saknak caah, ka thim lo i ka mi Israel mi hna cung i bawi caah ahohmanh ka thim hna lo; 6sihmanhsehlaw ka min cu khika ah a um nakhnga Jerusalem cu ka thim i David cu ka mi Israel mi hna cung i um awkah ka thim,’ tiin a ka in a chimmi a biakamnak kha a kut in a tlintertu Bawipa, Israel Pathian cu thangṭhat si ko seh. 7 Bawipa, Israel Pathian min ca i inn rak sak kha ka pa David lung chungah a rak um ko. 8Sihmanhsehlaw Bawipa nih ka pa David cu a thawh i, ‘Ka min ca i inn sak awk kha na lung chung i a um caah, mah cucu na lung chung i na umter cu a ṭha; 9asinain, nangmah nih cun inn cu na sa lai lo, sihmanhsehlaw nangmah nih na hrin laimi na fapa nih ka min ca inn cu a run sak te lai,’ a ti. 10Atu cu Bawipa nih a biakamnak a sermi kha a hun tlinter cang; zeitintiah ka pa David hmun ah khan ka kai cang i Bawipa biakam bang khan Israel mi bawi ṭhutdan cungah ka ṭhu i Bawipa, Israel Pathian min caah khan inn cu ka sak cang. 11Cun Israel mi hna he Bawipa nih biakamnak a tuahmi khumhnak kuang kha khika ah cun ka chiah cang,” tiah a ti.\n12Cun Solomon cu Bawipa biakṭheng hmaiah khan Israel mi a pummi vialte hna hmuh ah cun a dir i a kut kha a phar hna. 13Solomon nih dar in donhhlei pakhat, dong nga a sau, dong nga a kau i dong thum a sangmi kha tual ah khan a chiah i a cungah cun a dir. Cun Israel mi aa pummi vialte hna hmaiah cun a khuk aa bil i van leiah a kut a phar hna; 14cun aa thawh i, “Maw Bawipa, Israel Pathian, van ah siseh, vawlei ah siseh, nangmah bantuk Pathian zeihmanh an um lo, nangmah nih cun na hmai i an lungthin dihlak in a kalmi na salle hna cungah cun na biakamnak kha na zulh i a fekmi na dawtnak kha na langhter; 15na sal David, ka pa sinah na rak kamhmi cu na zulh; asi, a sinah na ka in na rak chim i mah cucu nihin ni ah hin na kut in na tlinter. 16Cucaah maw Bawipa, Israel Pathian, na salpa David ka pa sin i, ‘Na fapale hna nih hin, nangmah nih ka hmaiah na rak kal bantuk khan ka nawlbia chung i kal hi an i ralrin ahcun, Israel mi bawi ṭhutdan cung i ka hmaiah a ṭhu dingmi na ṭhing lai lo,’ tiin bia na rak kammi kha tlinter ko. *6:16: 1Sia 2:4 17Cun maw Bawipa, Israel Pathian, na salpa David ka pa sin i na rak chimmi bia kha fehter ko.\n18“Sihmanhsehlaw Pathian nih cun vawlei cungah cun minung sinah hin khua a sa taktak hnga maw? Zohhmanh, van le a sang bik van nih khin an in tlum lo; zeitindah hi keimah sakmi inn chinchin nih cun an tlum hnga! *6:18: 2Cha 2:6 19Sihmanhsehlaw na salpa nih thla ka camnak le kan nawlnak cu ka ngaihpiak ko sawh, maw Bawipa ka Pathian, nangmah hmaiah na salpa nih thla ka camnak le ka aunak cu ka theihpiak ko sawh; 20zeitintiah nangmah nih na min chiahnak caah bia na kammi hmun, hi inn leiah hin chun zan in na mit na chiah nakhnga le hi inn lei hoih in na salpa nih thla ka cammi hi na theih nakhnga. *6:20: Deu 12:11 21Cun na salpa le na mi Israel mi hna nih hi hmun lei hoih in thla kan cam tikah, kan in nawlnak cu kan theihpiak ko; asi, na umnak hmun van khin run thei ko law, cun na theih tikah kan ngaithiam ko.\n22“Mi pakhatkhat nih a innpa cungah a sual i chiat serter a si i a chiatsernak cu hi inn chung na biakṭheng hmaiah hin chimter a si ahcun, 23khi tikah nang nih van khin run thei law, run ṭuan law, na salle cu bia run khiak ko hna, a mawhtu cu amah lu lila ah a ziaza kha tlunter in sual run phaw law, a dingmi cu a dinnak ningin pek awkah thiam coter ko.\n24“Na mi Israel mi hna cu nangmah cung i an sual caah an ral hna hmaiah an sungh ahcun, annih nih an i mer ṭhan i na min kha an upat i nangmah kha hi inn chungah an in nawl i na sinah thla an cam tikah, 25van khin rak theihpiak hna law na mi Israel mi sualnak cu ngaithiam law, annih le an pupa hna sinah na pekmi ram ah cun kirpi ṭhan ko hna.\n26“Cun nangmah cung i an sual ruangah van cu a pih i ruah a sur lo tikah, hi hmun lei hoih in thla an cam i na min kha an upat i nangmah nih na hrem hna tikah an sualnak kha an mertak ahcun, 27nangmah nih an kalnak hnga ding lam ṭha kha na cawnpiak hna tikah, van ah khin rak thei law, na mi Israel mi, na sal hna an sualnak kha rak ngaithiam ko hna; cun na mi hna sinah ro caah na pekmi na ram cungah cun ruah cu surter ko.\n28“Ram chungah hin mangṭam a tlun ah siseh, rai a tlun ah siseh, rocarnak le theikung rai a tlun ah siseh, khaubawk le lunghmul an tlun ah siseh, an ral hna nih khan an khua pakhatkhat i an hren hna ah siseh, zei bantuk rai hmanh si ai kun, zei bantuk zawtnak hmanh si ai kun, 29Israel mi nih an dihlak in siseh, ahopaoh nih siseh, zei bantuk thlacamnak zong si ko seh, zei bantuk nawlnak zong si ko seh, an tuah i hremnak an in ciomi le an ngaihchiatnak cio kha an hngalh i hi inn leiah hin an kut an zao hna ahcun, 30khi tikah nang nih na umnak van khin rak theihpiak hna law, ngaithiam hna law, an zulhmi lam vialte ning cio ah an lungthin nangmah nih na hngalh komi hna cu pe ko hna, zeitintiah nangmah lawnglawng nih minung fa hna an lung cu na hngalh; 31kan pupa na rak pekmi hna ram ah hin khua an sak chung vialte nangmah kha an in ṭih i na lam kha an zulh hna nakhnga, theihpiak ko hna.\n32“Cu bantukin, na mi Israel mi a si lomi ramdangmi nih, na min ngan le a ṭhawngmi na kut le na samhmi na baan ruangah lam hlatpi ram in an rat i hi inn lei hoih in thla an cam ahcun, 33na umnak van khin rak theihpiak law, ramdangmi nih an in auhnak vialte ning in tuahpiak ko hna; zeitintiah vawleicung mi vialte nih na mi Israel mi bangin, na min kha an theih i nangmah kha an in ṭih i hi inn ka sakmi hi nangmah min in kawh a si kha an hngalh nakhnga, theihpiak ko hna.\n34“Cun na mi hna cu an ral doh awkah an kal ahcun, zei lam zongin na kalter hna a si ah, nangmah nih na thimmi khua hi le nangmah min caah ka sakmi inn lei hoih hin nangmah sinah thla an cam ahcun, 35khi tikah van khin an thlacamnak le an in nawlnak cu rak theihpiak hna law, annih an rian ah cun ṭanpi ko hna.\n36“Annih nih na cungah an sual ahcun — zeitintiah a sual lomi minung an um lo — cun an cungah na thin a hun i ral kut chungah annih cu na chanh hna i a naimi ram ah siseh, a hlami ram ah siseh, sal ah kalpi an si i 37sihmanhsehlaw sal ah an kalpi hnanak ram ah cun, an lung a hung pem i an i ngaihchih i sal ah an tannak ram ah cun na sinah, ‘Kan sual cang, ding lo pi le ṭhalo piin thil kan tuah cang,’ tiin nawlnak an tuah ahcun, 38sal ah an kalpi hna i sal i an tannak ram ah cun an ruahnak dihlak le an lungthin dihlak in an i ngaihchih i an pupa hna sinah na rak pekmi an ram le nangmah nih na thimmi khua le na min caah ka sakmi inn lei hoih in nangmah sinah thla an cam ahcun, 39khi tikah na umnak van khin an thlacamnak le an in nawlnak cu rak theihpiak hna law an rian ah cun ṭanpi ko hna law nangmah cung i a sualmi na mi cu ngaithiam ko hna. 40Maw ka Pathian, hi hmun thlacamnak hi run hmu ko sawh law, run thei ko sawh.\n41“Maw Bawipa Pathian, tho law\nna umnak hmun ah cun kal tuah,\nNangmah le na ṭhawnnak\nMaw Bawipa Pathian, na tlangbawi\nhna cu khamhnak in\nthuam hna law,\nNa mithiang hna cu na ṭhatnak in\nlawmhter hna. *6:41-42: Slm 132:8-10\n42Maw Bawipa Pathian, na chiti thuhmi\ncu hlaw hlah!\nNa sal David ca i a fekmi na dawtnak\nkha philh hlah,”


NLD Cong Thaimi Ah Rawlcu komi CNLD nih NLD Cuk Rih A Timh – Chin World News Evening\nNovember 9, 2019 Salai Van Chin News\nNLD Cong Thaimi Ah Rawlcu komi CNLD nih NLD Cuk Rih A Timh: A tawinak in chim ko u sih. CNLD Tinhmi cu Chinram caah Federal hal le lak kha a si ko. NLD nih Ralkap uknak le nawlngeihnak zorter le hloh kha a si ko. Phunghram remh zong cu ai zuam cuahmah. Hi kan saduhthah pahnih pi hi kan Phunghrampi in a hung luang dingmi an si. Luang kho lo ding in Ralkap nih tawh an ken caah kan buai. Federal tihna sah awkah Phunghrampi chung luh hau a si. Hluttaw ah Federal mui le rim ai zel lo hi a tihna in a rak pit. Tihna fuh hau kan si cang.\nRalkap uknak le Nawlngeihnak tiva kuang tu cu a tiluh a rak ttha tuk ve. Phunghram tili nga le ti vialte cu Ralkap tikuang ah an luang dih. Phih hau a si. Kan kawlram Tlang cung tiang luang kho lo ding in tihna an kan phih zau i anmah lei ah an luantermi hi NLD nih a duh lomi le a dohmi a si. Phih a hau. Hi tawh hi NLD kut ah um selaw Tlangcung ram tiang a luanter vuaimai cang lai. Akut ah a um lo.\nKhah! NLD nih a khelmi khi Tlangcung mi caah a si khih. Tawh kengku ah maw ruat cicet lai u ci. Hi tawh hi NLD ta lawng a si lo Pidaungsuh ta a si. Ralkap ta zong a si hlei lo. Kan ibawmmi tawh a si. NLD nih Federal an duh lo e, an chim lo ee.. ti hlah u. An chim lai lo. A chimtu ding cu Tlangcung party an si awk a si ko. Zeicatiah a luannak ding hmun lei nih Vaituhmui he Hluttaw ah pawh ve hau. Khi tik cu Phunghrampi remh le thlen hnu khin a si te lai. Phunghram remh hi NLD rian lawng a si lo. Rampi kan rian a si.\nRemh khawh lai le lai lo cu hmailei thil a va si. Kan saduhthah tihna ah a pok tti dingmi pawl kan lung ai khah a hau. Isoi caan le ihuat caan a si lo. Lung i rual caan a si. NLD nih cong a thaimi hi ah CNLD zong thazaang i lak ko seh. NLD he congthai tti kho ding in. Atu bel hi NLD congthai cia ah rawl a cu komi CNLD nih NLD cuk nan i zuammi hi zeihme Laimi kan ruahnak. Kanmah le kanmah icuk viar hi pei Kawl ngian cu a si cu. Kawl ngian ti tikah Ralkap thluak khi chim duhmi a si.\nZiah Cuk awk cu loin NLD tu cuk kan i zuam hnga. Ramkhel thiam lo cu a poi kho. 261 hi Federal a s lo khih. Khi remhnak ah Rakaap he nan lun ai khahmi khi Federal ngaingai hau ti hna hlah seh. An i za ko la.’ ti an ruah caah dawh an ttan cuh. Ralkap nih Chinram an kan dawt tiah maw ruat citceet lai u ci. Ziah kawl nan huat ngai nain an thluak le ngian nan theih lo e. Za rih seh. Kan peh te lai. By: Charles Ram Hnin\nFalam, Tidim le Hakha ah kan buai mi hi ningzak ngai a si.


Time of Chin News nih “Zasang Cinzah ai palh sual” tiah an von ttialmi ka hmuh i, NLD election Manifesto chung ah aa ttialmi ka chim ko caah, cucu palh maw a si ko hnga tiah tawite in fianternak ka von ttial ta duh. – Myanmar Chin\nAugust 30, 2020 Myanmar Chin Chin 0\nNLD nih tuah an duhmi Manifesto/policy an chuahmi ah Consitution remhnak/amend kong hi chapter pahnihnak ah an ttial. A chung ah points 6 in an langhter. A point 2nk ah an ttialmi cu “To guarantee Ethnic Rights and Establish a federal democratic Union” tiah an ttial. Laiholh in leh ahcun Ethic/tlangparmi Covo/rights amakhan khawhnak dingah, Federal Democratic Union kan ser lai ti a si hnga. Cun, NLD policy cu tling deuh in naite avoi 4nk Conference ah Pi Suu nih points 5 in a chim than. Cucaah, Dr. Lian Hmung Sakhong zong nih CNF kan policy kha a chim ve tiah a ti kha a si. Cucaah, Chin miphun nih kan duhmi mahte in iuknak ngeih khawhnak Federal union dirh cu NLD zong nih an duhmi le an policy a si ve ko tiah ka ruah. An tuah khawh le tuah khawhlo lehlam cu phun dang a si hnga. Union Accord III min an thutmi kha ka peh ta lai. 🙂\nNaite Union Accord min an tthutmi kha, NCA ning tein a si. NCA hi chapters 7 tiang a um. Chapter 5nk ah an ttialmi cu “The Political Roadmap” an ti i, tlangparmi nih an duhmi a tlin khawhnak hnga phunghrampi remh tiang an phaknak ding, an ttuan hnga dingmi cu a dotdot tein, dot 7nk tiang an ttial. A dot 5nk ahhin “Signing the Union Acord” timi a um. Dot 6nk hi ” Submitting the Union Accord to the Union Hluttaw for ratification” tiah an ttial. Cucaah, atu hi a dot 5nk tiang cu an phan tinak a si. A dot 5nk belte hi an rau pah rih lai. Zeicatiah, Political muru a si cang lai.\nTlangparmi le NLD Cozah nih an policy ning tein, Federal Union ah State Consitution aa telmi, Union Accord min an tthut khawh tikah, min an thutmi Union Acord nunter ding in Hluttaw/Parliament ah an submit te lai tinak a si.\nA cheu nihcun, Union Accord hi tlamtlamtling in an ser khawh zong ah nunnter dingin hluttaw ah an submit tik ahhin Hluttaw nih reject khawh thiam a si an ti. Asinain, Union Acord cu ralkap he, Cozah he, tlangparmi he dihlak duhmi a si cang lai caah, hluttaw ahcun automatic in a pass cang ko lai. Hluttaw cu Union Acord nunnak lawng a si lai tiah a cheu nihcun an ti ve.\nCucaah, Union Peace Process kong ruah ahcun NLD nih Central Cozah an ser rih hi Tlangparmi caah a biapi tuk tiah ka ruah. Cun, tlangparmi party in Pyithu le Amyotha ah a tlingmi vialte zong nih USDP nih cozah a ser nakin NLD nih Cozah a ser hi an duh deuh cio lai tiah ka zumh. Cucaah, Chin Party in Amyotha le Pyithu an tling hi NLD tling he aa khat ko lai tiah ka tinak kha a si. 🙂\nLungthlitum A Rak That Lo Ning Vialte Phuanpiak A SiThan


Chin National Harvest Festival (Fangerh-Khuado-Tho-Khu) Aa Semnak - Chin Community in Norway\nArticles in Chin, Burmese and English Statements/Letters\nNovember 6, 2013 November 6, 2013 ccn\nNihin ah nang le kei Norway kan phak hi Chin miphun cu vulei reltahnak in miphun pakhat ah UN nih a cohlan i a theih ve cang caah Chin miphun kan sinak te nih a kan phaktermi kan si hi tuanbia ah el awk ttha lo in a hmun cang. Hi tihin a cohlan khawh venak cu vulei nih miphun rel a tahnak lak aa telvemi Ram, Holh, Nunphung, Phunglam le Nunning hna hi a dang tein fiang tein aa ngeihmi miphun kan si caah a si. Chin Kumthar puai (Tho puai) hi Chin miphun kan sinak a langhtertu le kan pupa chan in kan rak sunsak ngaimi Nunphung a langhtertu puai a rak si ve ruangah a tu bantuk in nihin ah kan lawmhnak hi a si.\nChin miphun nih kan ngeihmi Puai (Fest) hna: Kan pupa chan in Chin miphun nih zumhnak, nunphung, phunglam le khua caan relnak he pehtlai in an rak ngeihmi puai hna hi phun 3 ah then khawh an si. Cu hna cu;\n1. 1nk ah Sunparnak le thang i chuahnak caah tuahmi Khuangcawi, Bawite bawi, Bawipi, Cakei fim, Sa sawmrel, Pa sawmrel, Rawl sawmtuk le Puanpar kai tbk hna hi an si.\n2. 2nk nak cu mithi he aa pelhtlaimi puai, Lamserh, Sariahthawh, Ngachuk tbk, hna an si.\n3. 3nk ah kum caan relnak he a pehtlaimi Tho-Fangerh- Khuado, Hlukhla le Hniang, timi puai hna hi an rak si.\n1nk puai hna cu ramuk, sakap, lothlo kho le mirum, mi tthawngttha hna nih thang i chuahnak ah pumpak le chungkhar in tuahmi puai an rak si. 2nk puai zong hi mi tthawngttha hna nih an thih tikah tuahmi puai tthiam an rak si hna. 3nk puai tu cu kan pupa hna zumhnak le thih hnu pinlei zumhning cung chirchanh in an biakmi khuazing sin kum caan thar le theipar an zuunmi hna caah lawmhnak le thluachuah ham thlacamnak, kum khat chung ah chungkhar chungin a thicia an um ahcun an rauthla sawm in a donghnak chungkhar tling rawl dumttinak le rauthla thlahnak le ngakchia hna nuamnak le lentecelhnak hna caah tuahmi puai a si caah hmeinu hmeipa thawk in nunau ngakchia, ramuk, khuami dihlak le an cinthlakmi in satil arva tiang a huapmi puai a si. Hi puai hi ramuk le bawitlang hna nih hruaimi si loin mipi lungrualnak le lung i hmuhnak tein tuahmi puai a rak si.\nTho Tuah Caan: Tho tuah caan cu kum a hun vui i khua pauka thlapa lai caan ah a si i atu chan khuacaan relnak in September 15 in October 15 karlak ah rak tuah ton a si. Cu cu caan thar, thla thar, kum thar caan a si an rak ti i Chinmi thlarelnak in Tho thla tiah an rak auh. Tho thla chung ahhin, Tho puai siseh, sunparnak le thang i chuahnak he a pehtlaimi puai siseh, mithi he a pehtlaimi puai siseh, hlunghlai ngai in puai phunphun an rak tuah ton hna.\nA Dang Khua Caan Rel Puai le Kum khat relnak: Cu Tho thla in thlaruk a rauh hnu lai lei lo mei duah lai te ah Hlukhlau rak tuah a si. February acheu in March thla cheu tiang khi ah a rak si. Hlukhla ahhin Tho thla i an tuahmi puai phunphun kha an tuah rih. Hi Hlukhla caan hi kumcheu relnak ah an rak hman. A dang pa khat cu Hniang timi an rak ngei rih i August thla a dih lei khin September thlacheu tiang khi a rak si. Hniang timi cu a donghnak, a dihnak , a hnubik, a netnak ti khi a si. Kumkhat chung an i chiahmi ti-rawl a donghnak, a dihnak a si tikah cu bantuk caan, ti-rawl a har caan i hmunkhat ti-rawl ei ti cu a nuam tuk in theih a si. Cucu Hnianghrawm ti khi a umnak a si. Hi caan hi “Li-cham thar-ban” caan ti a si i a sullam cu, “kan li kan thal, kan ti kan rawl, a dih, rawlthar kan vun banh lio a si” ti khi chim duhmi a rak si. Hi Hniang a dihhin, Tho nihcun a vun zulh colh. Cu cu kum khat tiah rak rel a si.\nZei Ruang ahdah Tho An rak Ti: Tho thla ah cun an cinthlakmi ti-rawl a cut cang tikah kan kum a vui tthan, kan kum a tho tthan, kan tho tthan, tinak in,Tho thla le Tho puai timi hna hi an rak chuak. Cu caah Tho timi cu kum a thar ti khi a chim duhmi a si. Hi bantuk in ti-rawl a thar he kumthar phak in, puai tuah lai cu an i ngeih tuk caah, Tho puai tikah hrawnsa thah awk ah, Tho-vok hna a hrawm in an zuat, cheukhat nih Tho Ar an erh, Zabui an erh, Tho-Zu tiin zupu an phan, zuu, va le nga hna zong a car in an khawn, Tho chang caah fathau an i ring. Cu ticun Tho puai caah timhlamhnak an tuah. Tho puai tuah hlan ah Tho ram an riak. Tho puai hi thlapa zoh in a ni hi khiah a si. Thlapa lai lio ahhin tam bik cu tuah a si i thlamui (thlamawt) lei ah Tho tuah phung ah a si lo. Cu caah upa hna nih thlapa an zoh i Tho ni kha an khiah tawn. Tho puai hi nithum chung tuah a rak si tawn.\nMirang hna nih Chin ralkap hna sin caah an rak tuah piak hna: Mirang nih an rak kan pen tikah Chin´ cu kan miphun min ah an kan lak piak tthan long si loin Chin ralkap bu cu a dang tein an rak dirh hna i Chin Battalion 1, 2, 3 tiah a dang tein an rak chiah hna. Tho thla a phak tik ah Chin ralkap hna nih Tho-Khuado-Fangerh tini khuacaan rel puai anmah lungtho in an rak tuah ton ve. Cu caah Mirang cozah nih official in Tho-Khuado-Fangerh cu ni thum chung zung an rak khar piak hna i an rak tuah ter ton hna.\nKhrihfa si hnu Tho tuahnak: Chin miphun cu kan ngeimi puai le lam paoh hi zuu le sa he kan peh ter peng caah Khrihfa ah an i thlen tikah kan nunphung tthattha tampi zong a rak lo chih. Khakha siangbawi te nih fiang tein an rak hmuh caah Tho a tlau lonak dingah Church hruainak in Thlaithar Tho tiin Tho phunkhat an rak tuah piak hna. Hi Thlaithar Tho hi zei tik kum in dah an thawk timi fiangin theih a si lo nain nifin tiang in Chinram Church dihlak nih tuah a si. An tuah ning cu kum khat chung kan cinthlakmi thlai-rawl an cut-zat tikah, Biakinn ah, thlaithar a phunphun cu an chuahpi i Pathian sinah thlacamnak he pekchanhnak an tuah. Zarhpini nikhat kha a ni an khiah. Hi Thlaithar Tho hi, Biaknak he a pehtlaimi a si bantuk in Khrihfa a si lomi hna nih cun a ruah awk an theih lo hlei ah Lai cozah zong nih a theihpi lo.\nChin Cozah A um cangka Tho Puai Fehternak a tuah cawlh: Hi bantuk in Laimi nih ti-rawl thar an hmuh tikah, ni-thar, thla-thar, kan phan tiin lawmhnak puai an tuah mi a si caah Independence kan hmuh hnu, a hmasabik Chin Cozah (Chin Affiars Council) nih 1949 March 17 ni ah, “October ni 26 in 28 tiang hi Chin Kumthar (Chin Amyota Hnit-tit-ku) a si” tiah biakhiahnak a tuah cawlh. Cu lio Chin cozah upa hna cu, Kanpalet in Vumthu Maung ( Lai Vuanci), Tiddim in Capt. Mang Tung Nung (Secretary), Falam in Sa Vut (Joint secretary ) le Haka in Lian Thum (Chairman) an si hna.\nCu caah Tho cu Chin cozah nih official tein Chin miphun dihlak a kan huatmi Chin kumthar puai a si tiah an rak hmuh caah a hmasa bik an rak fehtermi official holiday a rak si. 2nk ah Chin Natonal Day a si i hi hna pa 2 te long hi Chin miphun nih official tein kan i ngeihmi cozah zungkhar ni an si. Cu ve bantuk hi hi Tho puai hi Chin miphun mipi dihlak a kan huaptu a si ruang ah kan phaknak ram paoh ah tuah awk a si tiah CCN nih a ruah caah atu Rangaland Chin miphun hruainak in nihin chun ah kan tuahnak hi a si.\nRogaland Region, Norway\nReinert Kverneland (Photo: Mangte) Dawtmi hawi le vialte hna, Nan Miphun\nEnglish Today marks the 67th anniversary of Chin National Day observed every year by Chins\n( ၆၆ ) ႏွစ္ေျမာက္ ခ်င္းအမ်ဳိးသားေန႔ ထုုတ္ျပန္ေၾကညာခ်က္။ ရက္စြဲ။ ၂၀ ေဖေဖာ္ဝါရီ ၂၀၁၄ ယေန႔ ၆၆ ႏွစ္ေျမာက္ ခ်င္းအမ်ဳိးသားေန႔\nFebruary 20, 2013 1. Since the arrival of the first Chin in November 2002, Chins\n← Etnisk konferanse holdes i Laiza , hovedstaden til Kachin opprørsgruppe\n60 flyktninger savnet etter forlis i Myanmar →


Tlang Cung Hriam Tlai Phu Hna Nih Kawl Ralkap Donak/Kahnak Programme An Suai Mi Nih Hin Hna A Ngam Ter Tuk. – Chintanbo\nTlang Cung Hriam Tlai Phu Hna Nih Kawl Ralkap Donak/Kahnak Programme An Suai Mi Nih Hin Hna A Ngam Ter Tuk.\nMarch 23, 2021 admin THEIHTLEI 0\nTlang Cung hriam tlai phu hna nih,kawl ralhrang hna,an kah nakding programme an suai mi cu a tang lei bantuk hi a si i lung a hmui kho taktak.\n(1) Kanmah kachin independence (KIA ) nih chak leiin kan rak kah hna lai i,kawl ram thlang leiah duh sah tein kan rak chuk thluahmah lai.Hi bantuk in kah ding in zeihmanh harnak kan ngei tilo i, kan ralkap zawng an tha tho tuk cang. cu long silo in, mipi lei zawng nih thazang tamtuk akan pek cang caah kah dingin ready kan siko cang tiah an chim cang.\n( 2) Cun kan unau kayin (KNU) hna nih cun,thlanglei kawl ram in anrak kah ve hna lai i, an nih zawng nih duh sah tein an rak cho ve lai.Kan biak mi Pathian nih a kan bawmh lai i, teinak cu kan mah ta si ko cang tiin thatho ngaingai in an rak chim ve cang. kawl ralkap kah ding hin, kan ni timh nak sau tuk cang tiah an chim.\n( 3 ) Cun apa thumnak ah cun, Shan kan unau hna zawng nih,kawlram nichuah lei in an rak kah hna lai i, kawlram chungah an rak lut ve cang lai.Hi bantuk in tlang cung mi hna nih lungrual tein kawl ralkap kan doh hna siah cun,kan tei hrimhrim ko hna lai tiah an chim cang.\n( 4 ) Cu ti cun a dawngh nak ah cun, Nepyedaw ah kan ni tawng lai i,Federal Democracy cu kan ser cang lai.kan duh mi federal Democracy kan ser dih hnu cun,kanmah le kan umnak hmun cio ah kan kal cang lai tiah an chim mi cu asi.\nCredit : KNU,KNLA Family\nThongpang Ttha : Kawl Ram Kong Ah US Nih A Tuah Hnga Ding MI Fiang Tein A Chim Cang.\nKNU Nih A Kan Kah Tak Tak Si Ah Cun,Jet-Fighter In Kayin Ram Cu Kan Hrawh Dih Lai : By Gen- Min Aung Hlaing.


U.S Um Caah Thawngttha! Bawmhnak Pek Si Cang Lai – Chin World News Evening\nMarch 11, 2021 Salai Van Thawngpang\nAvoi Thumnak Stimulus Check Ngah Si Cang Lai! President Joe Biden nih Coronavirus ruangah harnak a tongmi hna chanhchuahnak caah bawmhnak, $1.9 trillion coronavirus relief package bill cu Senate nih an pass hnu ah tuchun ah house ah vote an thlak i, vote 220-211 in an fehter cang. Cucaah President Biden nih ningia ni Friday ah min a thut lai i, law a si hnu ah hmaizarh chungah cun zapi sin ah Stimulus check kuat cio a si cang lai tiah zumh a si.\nPresident Joe Biden chuahpi mi, $1.9 trillion coronavirus relief package chungah hin minung pakhat nih US$ 1400 ngah dingmi stimulus chek a tel, rian ngei lomi hna caah zarhkhat ah $300 September thla tiang ngah dingmi a tel, vaccination centers le Covid-19 testing caah $130 billion a tel, schools on thannnak ca le safety caah $15 billion, small business grants; caah $350 billion le State emergency funding, local le territorial governments, reinstating paid sick leave, child care tax credit caah $15 billion, states subsidize child care for low-income families caah $25 billion fund pek a si lai.\nLow income pawl caah child tax credit timi a um i, kum 6 tang hngakchia nih kum khat caah US$3600 an ngah lai. Voi khat pek ah pek si loin thla khat tete in pek dawh a si. Nan hawile a thei lomi caah rak share chin ulaw tha lai. Nan ngahmi chung in a tlawm bik, $200 cu CDM caah thawh i zuam cio te ulaw tha tuk hnga. Credit: Salai Lairamthang


“Khrihfabuu le Ram aa tthen kho lo” – Hakha Cherry\n“Khrihfabuu le Ram aa tthen kho lo”\nHnangam le dai tein Pathian upatnak le ttihzahnak he khua kan sak khawhnak hnga, bawi le nawl ngeitu vialte caah thla cam u. Zeicahtiah hihi kan Khamhtu Pathian hmaiah a ttha i cohlanawk aatlakmi asi. Anih nih cun mi vialte khamh si hna sehlaw Biatak hngal hna seh ti kha a duh (1 Tim 2:2-4, Dr. Rual Uk Lehmi).\nHi Baibal nih fiang tein a kan cawnpiakmi cu ram hruaitu hna nih rammi hna hnangam le dai tein khua kan saknak ding caah Pathian fale hna nih ttuanvo kan ngeihnak asi.\nCuti in ram hruaitu hna nih hnangam le dai tein an kan hruai hnu ah Khrihfa hna nih ram chungah Pathian ttihzahnak le upatnak he khua kan sakding ding hrimhrim asi.\nZeicahtiah Cungnungbik Pathian fale nih vawlei ah remnak, daihnak, dawtnak, zalonnak, tlukruannak, ngeihthiamnak, zaangfahnak le velngeihnak a umnak ding caah rian khinh kan si caah asi. Cucu kan Bawipa Jesuh Khrih nih “nannih cu vawlei caah ceunak le cite nan si” tiah a kan timi kha langhternak asi.\nCutik lawnglawng ah Pathian fale hna kan nun hmangin ram hruaitu le rammi vialte Jesuh Khrih khamhnak thawngttha hi an cohlang lai i Biatak hi an hngalh kho ve lai.\nKan Baibal nih fiang tein a kan hmuhsakmi cu, Pathian fale vialte cu hi vawlei cungah Khrih caah Lamkaltu (Ambassadors, သံအမတ်များ) kan si caah vawlei le ram hruainak kongah aatthending kan si lo.\nKhrihfabuu le ram (State) cu aatthenawk asi. A dang tein an um veve awk asi timi (Seperation of Church and State) Thomas Jefferson kalpimi Secular State nih zeitluk in dah America le Europe ram vialte Pathian biatak he a hlatter cang timi hi ttha tein kan ruah a herh cang.\nKan Baibal cawnpiaknak he aakalhmi poh cu biatakte le ralttha tein kan doh in kan kaltak dingin kan sawm hna.Baibal hi kan I zohchihmi si zungzal hram ko seh!By-Sangcunguk Hlawnceu New Zealand\nLaimi Caah Thawngtha.Japan ram ah Work permit in kal duh mi le rian tuah a duh mi kan chin mi hna caah caan tha tuk asi.\nMin Aung Hlaing le ralkap humzual le khamh khi asi caah The Hague ah DASSK hi kan va support awk asi lo” tiah kan aupi tthan.


Isaiah 8 (Isaiah 8)\nHakhaKawlCa kDal 8Cang\nIsaiah Nih Fapa Pakhat A Hrin\n1 Bawipa nih a ka thawh i, “Ca ṭialnak tlap a nganmi pakhat in i lak law cafang puam pipi in, ‘Maher-shalal-hash-baz’ * Maher-shalal-hash-baz a sullam cu, thil chuhnak le ramhnak rianrang in a ra lai, tinak a si. tiah ṭial. 2Cun tehte caah zumhawktlakmi pahnih, tlangbawi Uriah le Jeberekhiah fapa Zekhariah kha i lak hna,” a ka ti.\n3Cu hnu tlawmpal ah ka nupi sinah khan ka va kal i fa a pawi i fapa a hrin. Bawipa nih cun, “A min ah, ‘Maher-shalal-hash-baz’ na sak lai. 4Ngakchiapa nih, ka nu, ka pa, ti a thiam hlanah Damaskas chawva vialte le Samaria hranchaw vialte cu Assiria siangpahrang nih a kalpi dih hna lai,” a ka ti.\nAssiria Siangpahrang A Ra Lai\n5 Bawipa nih cun a ka chawnh ṭhan i, 6“Hi mi hna nih hin, dai tein a luangmi Shiloah tiva ti kha an duh lo i Rezin le Remaliah fapa hmaiah a ther in an ther caah, 7 Bawipa nih Zufrates Tiva tilian cu an cungah a tlunter lai, cucu Assiria siangpahrang le a sunparnak kha an si; an tiluannak kahcham vialte le an titlang vialte kha a phum dih hna lai i 8Judah ram chungah khan tilian bantukin a vung luang lai; cun a liam in a liam lai i hngawng tiang a phan lai; cun aa samhmi a thla nih khan na ram cu a bitkauhnak in a huh dih lai, maw Immanuel,” a ti.\nPathian cu kan sinah a um ko! Aa samhmi a thla in ram cu ahuhphenh.\n9Nannih miphun vialte hna, ṭihnak in hmunkhat ah i pum tuah u. Vanhramdeng ram hna, ka bia ngai tuah u. Ral doh awkah timh cu i tim ko u, sihmanhsehlaw thinphang in um ṭhiamṭhiam ko u. 10Khua cu khang lengmang ko u, sihmanhsehlaw nan khuakhanmi cu thlua an chuak bal lai lo. Nan duh zat in chim u, sihmanhsehlaw pakpalawng an si ko lai, zeicahtiah Pathian pei kan sinah a um cu.\nBawipa Nih Profet Kha Ralrinnak A Pek\n11Mi nih an zulhmi lam kha zulh lo awkah, Bawipa nih a liannganmi a ṭhawnnak in ralrinnak a ka pek. A ka thawh i, 12“Hi mi hna an khuakhannak ah hin i tel hlah, cun an ṭihmi zong hi ṭih hna hlah. *8:12-13: 1Pet 3:14-15 13Ralkapbu Bawipa keimah hi a thiangmi ka si kha philh hlah; na ṭih hrimhrim awk cu keimah hi ka si. 14Ṭih a nungmi ka thiannak ruangah hin, mi nih an i chuih i an rilhnak lung bantuk ka si; Judah ram chung le Israel ram chung i a ummi hna le Jerusalem i a ummi hna a foihtu ding rap bantuk ka si. *8:14-15: 1Pet 2:8 15Mi tampi an i chuih lai i an ril lai. An tlu lai i an kuai cikcek lai. An i foih lai,” a ti.\nThitlawn A Ṭha Lo\n16Pathian nih a ka pekmi bia kha ka zultu hna nih ṭha tein an zohkhenh awk le an i ken awk a si. 17 Bawipa nih a mi cu a thuhtak cang hna, sihmanhsehlaw kei nih cun ka zumh i kaa bochan. *8:17: Heb 2:13\n18Zohhmanh, keimah le Bawipa nih a ka pekmi ka fale hi Zion Tlang i a ummi Ralkapbu Bawipa sinin a rami Israel mi caah hmelchunhnak le chingchiahnak kan si. *8:18: Heb 2:13\n19Kutṭial zoh thiammi hna le thitlawn thiam hna, a awn a aumi kha, hal hna u, tiah mi nih an in ti hna lai. An in thawh hna lai i, “A donghnak in ti ahcun, mi nih hin thlarau kha pei bia an hal awk hna a si i mithi kha pei a nungmi can ah an tlawn awk hna a si cu,” an ti lai.\n20Sihmanhsehlaw nannih nih cun, “ Bawipa nih an cawnpiakmi hna kha ngai ko u! Thitlawng bia kha ngai hna hlah u — an chimmi nih zeihmanh an ṭhathnem hna lai lo, tiah nan leh hna lai,” a ti.\n21Mi cu ram chungah khan hnabei dong le rawlṭam in an vak lai. An rawlṭam le an thinhun in an siangpahrang le an Pathian kha chiat an serh hna lai. Van an zoh lai, 22Vawlei an bih lai, sihmanhsehlaw harnak le muihnak dah ti lo cu zeihmanh an hmu lai lo; cu muihnak cu muihnak ṭihnung a si i cu chungah cun an lut cuahmah ko. Hi harnak caan chung hin luatnak lam an caah zeihmanh a um lai lo.


THANTLANG LE HAKHA KAR AH TING 17 BAK HRAMHRAM IN AN CHUH – The Chinlung Post\nU Aung Aung cu Hakha le Thantlang kar ah tangka kyats sing 17 an chuh.U Aung Aung cu Hakha le Thanlang kar lak ah minung pathum nih 2021 January 16 zanlei suimilam 2:45 hrawng ah tangka kyats sing 17 an chuh tiah kan theih.\nHi kong ah Thantlang palik bawi U Than Lwin nih, “ atu hi tangka chuh a tong mi U Aung Aung hi kan check hlat cuahmah lawng a si rih.\nU Aung Aung hi Irrawady ramthen in a ra mi Kawl miphun a si. Kunya le khaini zuar in a paw a cawm mi a si. 2021 January 16 ah Thantlang ah kunya lei ba cawh ah a tlung i lei a ba tu nih Ks.100,500 an pekl mi aa kir pi mi le amah pumpak ngeih mi a sihlak Ks. Sing17 an chuh hi a si. Tangka a chut tu hna hi lai holh in a chim mi an si tiah palik sin ah a chim,” tiah Thantlang palik pakhat nih The Hakha Times ah a chim.\nU Aung Aung hi kunya leiba cawh ah Thantlang ah a kal i a kir lei ah a tu bantuk in tangka chuh a ton hi a si. Minung 3 nih lam an kham i a motorcycle an dir ter hnu ah lo kalnak lam lei ah an kal pi. Mah hnu ah hmur le a kut cu tape in an tem hnu ah tangka sing 17 an chuh tiah kan theih. Hi thilsual tuah tu minung pathum cu Thantlang peng palik sakhan nih (pah) 3/2021/pohma 392 in tazacuai ding in an hlathlai cuahmah,” tiah Thantlang IPRD nih an langhter. Credit: The Hakha Times.\nHakha-Thantlang Kar Ah Mi Pathum Nih Phaisa Sing 17 Chuhnak A Chuak. Chin ramkulh Hakha le Thantlang kar ah January 16 (nizaan) ahkhan Minung pathum nih khualtlawng pakhat phaisa sing 17 an chuh tiah theih a si. Thil a can ning cu Kum 32 a simi U Aung Aung cu Hakha lei ah leiba cham a kal a kir lei ah Thantlang lei meng 9 a hlatnak zawn ah min hngalh lo mi pathum nih an kham i phaisa sing 17 an chuh tiah theih a si. Cycle in lam an kham i, an ṭumter hnu ah pakhat nih a hngawng in a kuh. Pakhat nih nam in a hnulei in a cer i, lolam lei ah an kalpi.\nFurlong pahnih hrawng an kalpi hnu ah an ṭhutter i, a kut pahnih cu plastic tap in an ṭem i a ka zong plastic tap in an huh hnu ah a phaisa sing 17 an chuh tiah Thantlang palik nih an chim. Hi thilchut tu misual pathum hna cu kawl cuahmah an si i, Thantlang palik zung nih biacaihphung 392 in case an hun hnu ah an kawl cuahmah lio hna a si. Source – IRDP Thantlang


Apoi tuk hrinhrang ee.Kalaymyo Ah Fapawi Lio Mi Nu Mawtaw Pahnak In Nunnak Liam – Hakha Cherry\nKalaymyo Sanmyo veng ah nizaan June 14 zaanlei ah, nau zundawn le herhhai cawk ah akal i,a tinlei ah mawtaw pahnak in sii-inn ah a nunnak liam.\nHi thil a cannak hi naupawi mi Pi Lun Boih cu a nu he hngakchia thil an caw i a nu cu an inn ah a va thlah hnu a tinlei ah mawtaw nih a pah hi asi.\nNaupawi mi nu hi a nicaan a nai cang a rauh hlan ah a then ding asi,sii-inn an phanh pi tikah a pum chung i a ummi nau a nunnak liam cang.Hngakchia an tawlrel lio caan ah anu zong a nunnak a rak liam cang,Pi Lun Boih cu nauthen dingin timhlamh nak ngeihlio caan ah tu bantukin a nunnak a liam hi asi.Hi a pah tu mawtaw hi a zaam i a tutiang an tlai/thei kho rih lo.The Chin Post\nAdang relthan:Chin ramkulh fimthiamnak zung caah kuatmi sianginn hmanawk cauk mei khanghmi ah CDF he aa pehtlai lo\n2021 June thla zarkhat nak ah Chin ramkulh fimthiamnak zung caah ralhrang nih kuatmi sianginn hman awk textbooks hna cu Kangaw le Hakha karah hriamtlai phu nih an khangh tiah nizaan June 13 ah ralhrang thawngzamhnak nih an langhter hnu ah Chinland Defense Force lei in tuanvo ngei pakhat nih hi kongah kanmah he kan i pehtlai lo tiah a chim.\n“Mah thawngpang hi kan hmuh,asinain kanmah CDF kan si lo,kan i pehtlai bak lo” tiah a chim.\nHakha pengkomh fimthiamnak zung in KG in Grade 4 tiang sianginn hmanawk cauk textbooks 127797 an rak kuatmi mawtaw ngan pahnih in Kangaw le Hakha karah ah hriamtlai cheukhat nih an dirter hna i mah mawtaw nih a rak phurh mi textbooks cu lamkam ah an chiah hnu ah mawtaw cu an kirter hna tiah June 13 ah ralhrang lei thawngzamhnak nih an langhter tiah Chin World nih a langhter.


BIDEN HI AI CHUAH SUAL AHCUN A NINGZAH A CELH TE LAI LO – The Chinlung Post\nNovember 23, 2020 admin World News 0\nBiden timtuahnak cu amak ko cang, US President kongah atuhi official in thanhnak tuahmi aum rih lo. Asinain Joe Biden cu president ding bak ah ai ruat cang. Trump le Biden dirhmun hi chim awk attha rih lomi thil asi. Cu asiko nain Joe Biden nih thaizing November ni 24 ah thanhnak ka tuah lai tiah a phuan cang. Joe Biden nih thanhnak ka tuah lai atimi konghe pehtlaiin atanglei bangin langhter asi.\nRelchih: US President Thimnak Thawng, US Election Kong Theih Hmasa Ding. Pakhatnak, State kip nih an mah State chungah Republican Trump lei maw, Democratic Biden lei maw an tei tinak phuannak( Certification) an tuah hnu lawngah final results an kuat te lai. 2. Election kongah buaibainak a um than ahcun US Supreme Court nih biachahnak a tuah khawh than lai. Pathumnak. Election Results dihlak hi 8 December ah dih fel cikcek hnu ah Federal GSA ah pek dih ding asi. Palinak, 14 December 2020 ah States kip i, Electoral College Votes tlingmi vialte kha US President tang i ummi General Services Administration ( GSA) ah Report nak tuah dih ding asi. Panganak. US Election kong he pehtlaih in buaibainak a um sual ah cun, US Congress ah le US Supreme Court sang bik nih biachahnak an tuah khuah lai.\nParuknak. 5 January, 2021 ah Senators-2 Georgia State in thim ding an si. 7. 20 January, 2021 ah US President thar lakluh nak tuah ding asi. Media ( Fox, CNN, ABC, AP) pawl nih an tuak chawm( Projected)an tuahmi ah Biden nih 306 le Trump nih 232 an hmuh te lai tiah an ti. BIDEN 228. TRUMP 232 ( Georgia- 16 he Biden cu 244) Trump 232 Hi hi tulio Trump le Biden te dirhmun an si. House Representatives; Democratic- 222. Republican- 205. Senator’s Democratic-48. Republican- 50. January 5,2021 ah Georgia State ah Senators-2 an thim hna lai. US President Election cu States-5 ah an rel lio pi asi i, Georgia State ah cun Biden nih 12670 hlei in teinak a hmuh ti’ah Georgia Secretary of State Brad Raffensperger nih phuannak ( Certi fy) an tuah cang caah Biden nih EC Vote -16 hi hmuh chap dawh asi.\nWisconsin State i Milwaukee le Dane County ah Votes an relthan lai. Republican lei nih Votes relthannak Phaisa $3.7 millions an pek cang. Pennsylvania ah cun,Trump Attorney Rudy Giuliani nih Votes relthannak a hal thanmi cu, Districts Judge Matthew Brann nih sianh lo nak a tuah i, thaizing Monday ah Secretary of State Kathy Boockvar nih Results phuan Certification nak kan tuah lai ati. Michigan State zongnih thaizing Monday ah an Results phuan an timh ve nain, Republican Chairwoman Laura Cox halthannak thawngin Mondayah Board of State Canvassers nih Vote relthan ding an ceih tha’n lai ti’ah Governor Gretchen Whitmer nih a chim. Tu an dirhmun rih ah cun, President an si khawh nak lai Trump nih 40% le Biden nih 60% an nei ve ve.\nTrump nih State dang 1 ah maw,2 ah a tei than ah cun, a tling kho ve rih ko. US Constitution Law Professor Dr. Alan Dershowitz nih cun, Election kongah Supreme Court nih biachahnak a tuah khawh na’in a dongh biknak cu US Joint House Congress nih final decision an siam khawh ati. Republican i, Senator minthang Liz Cheney nih cun, Trump cu asung (Concede) pe cang koh ati na’in Trump nih a duh loh. Biden nih cun a Cozah thar ca dingah National Advisor thing Ms. Susan Rice asi lo ah Deputy Advisor Tony Blinken hna cu, pakhat chang chang Secretary of State ah chiah aa tim tiah a thanh ve. Whitehouse Press Secretary Kayleigh Mc Enany nih cun, Trump nih (Concede) hi pek a timh lo hrim hrim i, President in thlennak kong zongah GSA nih zeihmanh timhlamhnak a um rih loh tiah Press Meet ah a chim. Credit: MC Biklian


NUG nih kawlram ah teinak an hmuh khawh nak caah biatak tein rian an tuan than cang – Lai Lungrawn Post\nAugust 20, 2021 August 20, 2021 admin Thawngpang\nVawleicung biaceihzung nganbik International Criminal Court (ICC) ah Myanmar aiawhtu si kho dingin NUG nih kan i zuam cuahmah lio a si tiah NUG in nuhrin covo lei vuanci U Aung Myo Min nih a chim. Vawleicung huap nuhrin covo kong ngiathlaitu bu a simi Fortify Rigth nih August 19 ah “Myanmar ram ah a cangmi sualnak hna hi ICC nih biaceih dantatnak a tuah khawh nakhnga NUG Cozah nih zeitindah hma a lak lai” timi tlangtar in biaruahnak a tuah i cu biaruahnak ah cun U Aung Myo Min nih a cunglei bantukin a chimmi a si.\nVawlei cung thei in kawlram mithi vialte phuan than dih a si cang


Pu Kim A Thangchiat Tu Minung 5 Cu Meithal In Thi Lak In An Kah Hna – FIAKFAIROCK\nPu Kim A Thangchiat Tu Minung 5 Cu Meithal In Thi Lak In An Kah Hna\nNorth Korea ram hruaitu Kim Jong-Un a thangchiat tu minung 5 an thah hna tiah DailyNK thawngthanh nak ah cun an langhter. Economic Ministry i riantuan mi an si ih Kim Jong-Un nih a ram chung a riantuan ning cu an soisel.\nvawlei cung ah sipuaizi lei in a chiat bik nak ram a si ning le, ramdang mi he i pehtleih nak nei bu in riantuan ti hna uh sih law, an ram an thancho deuh ding biapawl dinner party an neihnak ah an chim.\nKim Jong-Un sin ah an chim khawh bak cun, an 5 in an kawh hna i meeting an nei, an biachim mi pawl vialte cu an phuan ter dih hna hnu ah an tleih hna i, meithal in thilak in an kah hna hi a si.\nNorth Korea ramchug i thil a cang mi cu, vawlei cung khuaza ram kip nih an theih khawh lo caah, a tu lawng ah hin, an phuan. An thah mi hna minung pa 5 pawl i an chungkhar hna zong cozah dohkalh tu pawl umnak Yodeok, political camp ah an chiah ve hna tiah thawngtheih a si.\nKim Jong-Un a bawi hnu kum 2-nak ah a pate Jang Song Thaek a tha colh. an rampi cawlcangh nak a doh tu a si tiah an tleih i 2013 kum ah a pate cu a thah. Jang Song Thaek an thah dan cu a phunphun in an chim i mi ṭhenkhat nih taklawng in an umter hnuah uico an eiter an ti.\nAsinain, US President Donald Trump nih amah tuanbia a tial tu Bob Woodwoard sin ahJang Song Thaek cu a lu an tan i North Korea ram hruaitu pawl i zoh khawh dingin thaten an chiah tiah a chim. (Daily Mail)


Kachin ram ah Pitusit tuan dingin ralzaam hmun tiang min cazin an lak cuahmah – Buanchukcho\nKachin ram ah Pitusit tuan dingin ralzaam hmun tiang min cazin an lak cuahmah, Kachin ram Chiphuai pengah Pitusit tuan dingin ralzaamhmun ah a ummi hna tiang chungkhar cazin an lak tiah ralzaamhmun um mi pawl sin in theih a si.\n“Nizan thawkin ralzaam pawl umnak hmunkip ah chungkharkhat ah pakhat Pitusit nan tuan lai, cunglei nawlpeknak a si tiin cazin an lak. BGF minung pawl nih an rak lak mi a si. Min cazin he an lak dih caah kan tuan duh lo zong tuan lo khawh lo phun a si. Zeitindah ka chim lai ka theithiam ti lo” tiah a ti.\nKanpaiti, Chiphuai, Pawa hrong hi Kachin Pitusit S’khon Ting Ying pawl umnak hmun a si. S’khon Ting Ying Pitusit hi NDAK in 2008 phunghrampi tang Pitusit ah a let mi an si. Ralhrangbu a doh mi pawl a do tu an si. The Chin Post


THANTLANG PENG MARA LE KHUALHRING TLANG CAAH THAWNG TTHA TAKTAK – The Chinlung Post\nTHANTLANG PENG MARA LE KHUALHRING TLANG CAAH THAWNG TTHA TAKTAK\nOctober 24, 2020 admin Kawlram 0\nThantlang Peng Mara Tlang Le Khualhring Tlang Caah Thawngttha Taktak Achuak. (CNLD Vote Pek Dingin Sawmnak) Mara, Khualhring Kia Thy Nahpa CNLD Vote Tei” CNLD nih Thantlang Peng Caah Rualran tein țhanchonak Rianțuan an itimh mi an policy cu a tha taktak. Thantlang peng chungah hin peng kip ah lam le sul cu anmah tawkin an țha ngai ko.\nMARA Tlang le Khualhring Tlang cu Peng dang Tlang dang sin ahcun an lamsul hi a chia deuh tuk ticu mithmuh kuttongh asi ko. Khualhringtlang zong khi Falam lei in siseh Thantlang lei in siseh a naite i Center a lai ah aum ko nain An lam khi tlangdang sin ahcun chim awk aum lo a chia tuk. Tlangzar-Leilei siseh Thantlang Khuafo in siseh Furpi chung chim lo țhal caan hmanh ah duhduh mama in kal khawh asi lo.\nMara Tlang cu chim hau lo Lamsul aum lo ti tluk khi asi ko. Peng le Tlangah Mara a chia cem i A changtu ah Khulhring Tlang asi. Zeiruang ah dah irualrannak umloin an lam a chia khun ticu chim hau lo in kan theih viar ko. 2010 USDP Cozah siseh 2015 Cozah NLD nih siseh an daithlanh maw an thleidan hna caah asi hnga. Ruah awk kan thei ve lo. (A ruang cu tampi kan chim lai lo)\nCNLD nih 2020 teinak a hmuh ahcun 2021 Budget kum in Thantlang Peng Chung MARA le KHUALHRING Tlang Thanchonak hi aa hmaithlak (ဦးစားပေး) cang lai. Thantlang Peng chungah i rualrannak in Thanchonak tampi tuah ding in aa hmaithlak cang caah Thantlang Peng caahcun thawngtha taktak asi.\nAbik in MARA le KHUALHRING Tlang nih Lungfim a cuu cang. Atu 2020 thimnak ah Thantlang peng dihlak nih Cun A bik in MARA le KHUALHRING tlang nih Miphun a dirkamhtu Party CNLD kha vote rak pee hrimhrim hna ko u. A party zoh bak in CNLD kha vote dingin kan sawm hna. Kan i chir hrimhrim ti lai lo. Thantlang Pengah 2021 Lai Party Niceu dawh chuak ve cang seh. Credit: Jacob R Thang\nSUU KYI NIH ZEITLUK IN DAH FEDERAL COZAH DIRH ADUH BY LUTHER TIN HRE\nMiphun Party Tiah Kan Au Len Len Mi Cu Kan Thih Nak Si Ko Cang E


Mitkuh Vuai Lo Ttih A Nunnak | Faiceu News\nInnpiNgandamnak le DawhnakMitkuh Vuai Lo Ttih A Nunnak\nMitkuh Vuai Lo Ttih A Nunnak\nDecember 3, 2017 mark Ngandamnak le Dawhnak 0\nTuchan cu Internet in rianttuan chan a si caah mi cheukhat caah cun nikhatah suimilam 24 a um hmanh hi aa za ti lo mi an um cang. Mipakhat nih nikhat chungah suimilam 7 in 9 chung ih ding a si nain rian a tam tikah suimilam 5 hmanh a it lo mi an tam tuk cang. Mitkuh vuai lo nak nih a chuah pi mi hna cu,\n1 Thin tawi nak a chuah pi. A herh lo zongah thin a tawi. Thin tawi awk a tlak lo zongah thin a tawi.\n2 Lufah nak a chuah ter. Mitkuh vuai lo ruangah lufah nak a chuak ti hi a liam cia kum 100 in an rak langhter cang mi a si.\n3 Kan thisen pound a kai ter caah mitkuh a vuai lo mi hna khi thi kai zawtnak zong an ngei phah. Thi kai zawtnak le mitkuh vuai lo hi aa ral bakmi an si.\n4 Ih duh tuk ko nain i hnek chih i ih loin umnak nih hin zunhlum zawtnak a chuahter mi a si. A biapi in mithi inn hna ah a si bik.\n5 Mitkuh vuai lo nak nih thluak a chiat ter. Mitkuh vuai loin kan um ahcun thaizing ahcun kan lung a fim ti lo.\n6 Mitkuh vuai lo nak nih hin Nu le va karlak ah nupa si duhnak te hna a tlau ter.\n7 Mitkuh vuai lo nak nih lungzawtnak a chuah pi. Mitkuh vuai lo ahcun kan lung a tor.Kha kha lungzawtnak ngei nak a hramthawk a si cang.\n8 Mitkuh vuai lo nak nih hin kan ruahnak zong a tlau ter kho. Kan taksa tiang a rawk kho tertu a si caah rian zeitluk in a tam zongah mitkuh vuai tein ih nak nih ngandam nak a chuah ter i rian zong saupi tampi kan tuan khawh lai.


Nithum chung ah Rezua le Hnaring Palek 22 CDM an tuah – Buanchukcho\nChin Ramkulh Rezua Peng Lungngu, Ramse le Thantlang Peng Hnaring khua Palek sakhaan in Palek 22 cu 2021 May 31 in June 2 tiang ah CDM an tuah, tiah kan theih. “May 31 khan CDM an tuah i June 2 tiang ah 22 an si. Tam deuh cu Chin miphun an si i atu hi Rezua Palek Sakhaan hoi ahcun Palek 8 hrawng lawng an taang cang.\nCDM a tuah mi hna hi an dihlak in hmun khat ah maw an um, asiloah a dang cio in dah an um ti cu ka hngal kho lo,” tiah khuami pakhat nih The Hakha Times ah a chim. “Minung pakhat nih phone a vun ka chawnh i fuurpi a si fawn, ramtang ah ihzaunak, umthutnak le tirawl kong ah kan harsa ngaingai, tiah a ka chimh,” tiah khuami pakhat nih The Hakha Times ah a chimchap. The Hakha Times\nThihdar : Thahnak A Chuak Chin Lengmang Ko : A Ho Si Theih Lo Mi Nih Meithal In An Kah I A Nunnak A Liam


***Vakok.Lian***: """SERMON Tawite"""\nBible Cangthimmi(Biathlam 3:20).Kan thinlung,kan nunnak taktak ah Jesuh Khrih hmunhma kan pe maw?\nBiahramthok: ::::::Israel mi hna tuanbia ah Abraham cu an pa hrimhrim a sinak le Israel le Abraham cu Taksa in siseh,Thlarau in siseh aa tthenkho lomi an si.Nihinni nang le kei tiang zong nih Abraham cu Zumhnak lei ah kan pa tiah kan tikhawh ciomi a si.Cucaah,,,\nPakhatnak:::::(Genesis 18)chungah Abraham le Sarah le Mamre Thingzarh hna lak i Mipa pathum kong chim ka duh hmasa.Bawipa cu Abraham sinah Mamre i Thingzarh hna lakah khan a lang i khua a hei zoh tikah mipa pathum an dir ko kha a hmuh.Cu a hmuhmi hna cu direct in Pathian mifa an si kha a hngalhcolh hna i a auh hna i a inn ah tha tein Tirawl a pek hna,an ei lio tiangah an pawng tein a tthuthnawh hna ti kan hmuh.Annih nih na Nupi Sarah tah tiah an hal tikah Thlam chungah tiah a leh hna.An thawh i "Na nupi Sarah nih kumvoi atu tikah Fapa a hrin lai a ti"Sarah nih a theih tikah a ni i a zum kho lo.Sarah nih ka tartuk cang a si kho lailo ti ko hmanhsehlaw pathian bia cu a pelh bal lomi a si caah hmaikum cu tik caan ahcun Abraham le Sarah nihcun fapa Isak an hrin ko.\nU le nau hna Abraham cu Pathian a zummi a si caah Mamre Thingzarh i a dirmi pathum hna kha Pathian mifa an si hrimhrim ti kha a zoh hna le cangka in a hngalhcolh hna i a innchungah a luhter hnanak thawngin Pathian Thluachuah Rosung fapa a tinco ti kan hmuh.Khrihfa,zumtu tampi le kan nih vialte hna nih aho hidah,or ahokhidah Pathian riantuantu le kan Pastor te an si ti hi kan hngal fiang taktak maw?asilo ah Pathian riantuantu le Mifa kan Pastor te hi Pathian Thluachuah a kan phorhtu an si tiah kan cohlang hna in an Lung kan lawmhter hna maw tihi i chek ding kan si.Pathian riantuantu kan Pastor te le mifa hna an Lung kan lawmhter hna lo i an ngaih kan chiatter hna a si ahcun kan Thluachuah hram a cat lai i Sunghzatlaknak kan ton lai.Pathian riantuantu ngaih a chiattermi hna khua le ram,miphun le Khrihfabu hna cu an kumvui tiang a pit.Abraham bantukin Pathian mifa hna le kan Pastor te hna hi kan inn chungkhar i kan Thluachuah petu or Phortu an si ti philh hrimhrim loin kan nih vialte hna nih kan nun i fiang usihlaw pathian Thluachuah kan co chin lengmang lai.Ramchung ramleng Senthang hna thukpiin khuaruah kan hau ko rih.\nPahnihnak:::::(Joshua 6)chungah Joshua le a mipi hna nih Jeriko an tuknak kong kan hmuh i cuchungah Joshua nih ngiathlai dingin minung Pahnih a thlahmi hna le hlawhhlangnu Rahab kong kan hmuhthan.Joshua zong Abraham bantukin Pathian zumtu tha taktak a si ve caah a thlahmi hna Minung Pahnih cu hlawhhlangnu Rahab inn i an Luh lecangka in cu Rahab nihcun Pathian mi Joshua nih a rak thlahmi hna an si ti a hnalhcolh hna caah a innchungah tha tein a luhter hna i a zohkhenh hna i Jeriko minung hna nih harnak pek dingin an rathnawh hna lio ahkhan Rahab nihcun a luatter hna ti kan hmuh.Cutikah Rahab nih Jeriko tuk dingin nan rat tikah kei le ka innchungkhar hna cu luatnak kan pe ve te uh tiah a ti hna i Jeriko an tuk tikah Rahab le chungkhar cu him tein an luatter hna ti kan hmuh.\nHawidawt Unau hna Rahab hi hlawhhlang misual si ko hmanhsehlaw Pathian mifa Joshua thlahmi Pahnih hna kha Pathian mifa an si ti kha fiang tein a hngalh hna caah le cu Pathian mifa hna cu a innchungkhar ah tha tein a tlunter hna i a luatter hna caah amah le innchungkhar zong cu Jeriko tuk ni ahcun him tein an nung kho ti kha kan hmuh caah a cung lei i Abraham,Sarah le minung pathum kong kan chim cia bantukkhan Pathian mifa hna le kan Pastor te dawt le conghhramh,zohkhenh,an Lunglawmhter cu kan Pumpak,innchungkhar,khuaram le abikin kan Khrihfabu Church,Fellowship caah kan Thluachuah hrampi cu a si ti hi kan philh hrimhrim loawkah chim ka duhmi a si.\nPathumnak::::Kan Bible cangthim(Biathlam 3:20)chung i kan hmuhmi hi kan theihtuk cangmi bible cang a si ko nain a thar tein vun ruattthan ding kan sawm ko hna.Zeicahtiah khrihfa Mi tampi kan Thinlung innka Jesuh khrih nih a kingh len ko nain kanmah nih kan thinlung innka kan hung duh hrimhrim lo i kan hrenhkanh ton caah Jesuh Khrih thinlung nunnak i um hrat lo ahcun mual kan pho zungzal ko.Jesuh khrih nihhin kan Thinlung innka hi a Leng leiin a hrenh bal lo.A leng lei in a dir i kan Thinlung innka a kan kingh i Innka ka hunh uhlaw nan chungah kan umhnawh hna lai i Thluachuah kan pek hna lai a kan ti zungzal ko nain kanmah nihhin kan Thinlung chunglei innka kan hrenh lengmang caah le kan hun duh hrimhrim lo ca ahhin Thluachuah kan co kho ton lo i culawnghmanh siloin Sunghzatlaknak,ngaihchiatnak phunphun hi kan ton tawnmi a si.Cucaah hawidawt Unau,nupa hmailei kan nunnak cio caah lamhruaitu si hram ko seh tiah Pathian Mifa,le Pathian riantuantu kan Pastor te dawt le zohkhenh,an Lunglawmhter,an hnangamter hna hi amah Pathian kan Cohlan le kan nunnakah kan chunglei Thinlung innka kan hunh i kan Luhter a si ti hi philhlo tein kan i nunpi a si ahcun Pathian Thluachuah kan co deuh hrimhrim ko lai tiah thazang pek kan duh hna.Pathian nih Sunparnak co ko seh.\nSaa Hu(SCF -Assist-Pastor)\nPosted by L.VanBlian_blogpost.com at 4:21 PM


Salai Lungthli Tum nih Pu Tial Ling a theihnak kong a van langh ter – Hakha Cherry\nPu Tial Ling hi Chinram tthanchonak ca ah ruahnak le thazaang a chuah kho ding tak tak a si.Pyitawngsu si seh, Chinram ca ah si seh khawika dirhmun poh ah felfai bak in rian a ttuan kho ding tak tak a si.\nSalai Lungthli Tum nih Pu Tial Ling a theihnak kong a van langh ter :Kei nih Pu Tial Ling ka theih ning England ka kal hlan 2013 ah Yangon LBC biakinn ah khin pumh dih poah ah The Hakha Post ka rak zuar tawn. Tlap khat ah 500 in ka zuar, nain minung pakhat nih cun thongkhat or thongnga tlap in a rak ka cawk tawn.\n‘Kan khirh lai’ ka ti zong ah a duh bal lo, lakphak dinnak ah i lak ko aka ti tawn. Mi tampi ca ah cun 500 hi chim tlak lo a si ko nain newspaper zuar in phaisa a kawlmi ca ah cun san a tlai tuk timi kha fiang tein a theih caah laksawng(tip) a ka pek tawn kha a si.\nThe Hakha Post ka zuar lio ah cun a min ka rak thei lo, nain a muisam cu fiang tein ka theih. Lai coat ai hruk i a kut ah phaisa bawm ngan nawnmi ai ken tawn kha ka mitthlam ah a tlau kho rih lo, kum 7 a luan cang ko nain.\nNai kha Hakha peng NLD nih candidate an tarmi min cazin ka hmuh, an sining theih duh ah Facebook ah ka kawl hna i Pu Tial Ling hmanthlak cu ka hmuh. ‘Pu Tial Ling an ti lengmangmi cu LBC ah tip aka pe tawnmi kha pei a si ko hi’ ka ti.\nMidang cung dawtnak a ngeimi hna cu thluachuah an co ti a si caah Pu Tial Ling bantuk mitha hi thluachuah a hmu hrimhrim lai ka zumh, tutan thimnak zong ah Hakha peng mipi nih landslide in teinak an pek lai ka zumh fawn.Credit-lian lap


COVID-19 Nih Lungrawh Zawtnak le Lungretheihnak hi Tukum Khuasik ah a Zual Ter Kho | WOSU News\nCOVID-19 Nih Lungrawh Zawtnak le Lungretheihnak hi Tukum Khuasik ah a Zual Ter Kho\nSide Effects Public Media | By Biak Tha Sung\nPublished December 28, 2020 at 1:40 PM EST\nDani Hoover cu kum 26 a si i, Indianapolis ah harsa a tongmi pawl bawmtu (social worker) a si. High school a kai in lungrawh zawtnak (depression) le lungretheihnak (anxiety) a rak ngei peng i, Covid-19 zawtnak a um ruang ah hin aa harh chin chin.\n“Hi COVID-19 puiral chung ah hin, ka lungrawh zawtnak le lungretheihnak hi a fak bik tiah ka zumh,” tiah Hoover nih a ti.\nA tu lioah Hoover nih a phan bik mi cu khuasik a phanh lai hi a si, a ruang cu khuasik caan ahhin a lungrawh zawtnak hi a puang bik cem ton. Voidang ah lungdamnak ah a tuah tonmi pawl kha a tuah kho ti lai lo.\n“Lam i chawh siloah mawttaw mawngh i, i chawh siloah dinhnak hmun (park) kal tibantuk, lung damnak hmun hma pawl kal khi an ka bawmh ngai,” a ti. “Mah ruang ah khuasik ah mah vialte ka tuah kho ti lai lo ti ruah ah hin, thin a phang.”\nHoover nih a phan mi pawl hi, thluak le lung damnak lei in thiamsang pawl nih cun a hmaan ko, thluak lei dam lo nak a ngei mi nih an phaan awk a si ko an ti.\nKevin Rand, Indiana University-Purdue University Indianapolis ah Psychology (lungthin um tuning kong cawnnak) cachim tu pakhat a simi nih a chimmi cu COVID-19 boruak pi nih hin vawleicung pumpi thil sining tampi a thlen tiah a ti.\n“Mah hi hi vawlei pumpi caah lungrawknak ngan ngai a si” tiah a ti. “Hlan ah lungrawh zawtnak (depression) le lungretheihnak (anxiety) ngeih cia lo zong ah mah thil a cangmi ruang ah hin ngah a fawi te.”\nRand nih tu kum i lungretheih a um bikmi cu, khuacaan nih chuahpimi lungzawtnak (seasonal affective disorder), lungrawh zawtnak (depression) phunkhat a si ve mi hi a si a ti. “Khuasik phanh lai hrawng ah a cheu cu lungnuamh loin an um i, tthal an phanh hlan tiang an lung nuamh lonak a nguh ton.”\nCawnnak lei in thiamsang pawl nih an ruahnak ah cun ni a tlang caan a tawi deuh ruang ah a si tiah an zumh. “Khuasik a phan i, niceu a tlawm deuh ah khin, a cheu cu “phase shift” ti mi kan tong i, kan it caan le nikhat chung caan a kalning ai kalh dih.”\nMah nih lungnuamh lonak le lungrawh zawtnak bantuk - tha um lo tibantuk pawl a chuah ter khawh.\n“Mah bantuk a tong tonmi pawl hi tu kum cu an lungnuamh lonak le lungrawhnak a zual chin lai tiah ka zumh,” tiah Randy nih a ti.\nResearch (thil hlat hlainak) an tuahmi nih mah hi a dir pi ve. U.S. rampi Centers for Disease Control and Preventions (zawtnak pawl khamhnak le damnak a kawl tu) nih April thla le June thla karlak ah hin lungrawh zawtnak (depression) le lungretheihnak (anxiety) bantuk zawtnak pawl a karh ngai tiah an ti. Thil hlat hlainak (study) pakhat nih a langhter mi cu upa zakhat ah sawmli nih COVID-19 puiral pi ruang ah lung lei dam lonak le rit sivai a si lo ning nih hmannak kan tong tiah an ti.\nShelley Johns, clinical psychologist (lungthin lei zawtnak a ngeimi pawl bawmtu) a si i, Indianapolis a ummi Regenstrief Institute timi ah, research (thil hlat hlainak) a tuahtu a simi nih, COVID-19 zawtnak a um hnu in lungrawh zawtnak (depression) le lungretheihnak (anxiety) a ngeimi hi mizaw a zohmi lak ah an karh deuh tiah a hmuh.\n“U.S. chung ah cun, thlaruk chung bak mah ti hin kan um cang” tiah a ti. “Kan lungrawknak hi sau ngai a kan nguh cang i, zei tin dah a dih lai le zei dik a dih lai ti zong i ngaih awk a um lo.”\nJohns nih kan lungthin lei ngan damnak caah, kan mah tein kan i zohkhenh i, kanmah cio caah zei dah a tha bik lai timi kha kan tuah cio a herh tiah a ti.\nJohns nih “Tu lio caan i kan pum nih a herhmi zat in ih piak.” “Pakhat le pakhat i hlat bu zong in mi he i ton i thil tuah tti ti bantuk, asiloah phone si lo le online zong in, kan pum hi cawlcangh ter peng le niceu lak zong ah chuak lengmang ti bantuk kha a him khawh chung i zuam buin kan tuah hna a biapi.”\nHoover nih a ra ding mi thla caah bawmtu ding ah tiin, an inn ah dai tein um khawhnak ding khan pakhat kha a ser.\n“Puan le chantling an um, cun cauk tibantuk le a dang thil a ka bawm kho tu ding paoh kha ka chiah hna,” tiah a ti. “A hmunma (space) hi zeitin dah ka ttamh muaih lai ti hi ka buai pah nain kei cu thil dawh te te (art) chiah ti bantuk pawl nih khin ka lung a ka dam ter bik”\nRand nih cun a ceu khomi kuang ( light boxes) te te chiah zong nih khin khuacaan nih a chuahpi mi lungrawh zawtnak (seasonal depression) cu a ning ter deuh khawh tiah a zumh. Amazon tibantuk pawl ah cawk khawh a si tiah a ti.\n“Kuang (box) a ceu kho mi, ceunak 10,000 lux hrawng a chuah ter kho tu khi a tha” tiah a ti. “Zingka ah minute 30 chung hrawng mah meiceu hmai ah um law, lungrawhnak ti bantuk pawl a dam ter deuh ngai tiah an hmuh khawh mi a si.”\nRand nih pakhat khat an lungrawh zawtnak (depression) le lung retheihnak (anxiety) a zual tuk a si ah cun sibawi sin ah an kal ah a tha tiah a ti. Khuasik lio ah an lung lei zawtnak a zual deuhmi an si ah cun, tthal a phan than lai ti i ruahchannak ngeih hi a biapi nik ko tiah a ti.\nRand nih “Kum dang khuasik nak in tu kum khuasik ah na lung nuamh lo a zual lai ti i theihcia i a har lai ti theihcia hi a biapi.” “Asinain, a zungzal ca a si lo i, a ttha than ko lai ti zong theih a biapi ve.”\nThis story was produced by, a news collaborative covering public health. Side Effects Public Media reporter Darian Benson wrote the English version of this story. Indiana University studentBiak Tha Sung translated this piece.\nBiak Tha Sung


A Thli Tein CNLD Min A Hmang Tule Party fate Le Palai An Um : Salai Ceu Bik Thawng – Onlinenungak\nA Thli Tein CNLD Min A Hmang Tule Party fate Le Palai An Um : Salai Ceu Bik Thawng\nA ra lai ding mi 2020, November thla Myanmar rampi ithim nak ding ah timhlamh nak a nei cuahmah lio mi CNLD party min hmang in mipi a hleng lengmang tu party fate le palai an um mi kong ah CNLD chungṭuan Salai Ceu Bik Thawng nih Duwun sin ah chim fiahnak a nei.\nTu dirhmun tiang CNLD party nih party dang a kop timi hmuh ding a um lo nain party fate le palai ṭhenkhat nih cun CNLD he ṭuan ti ding mi party kan si ti`in khua dangdang ah vak in mipi an thlem hna.\nHi kong he pehpar in CNLD ṭuanvonei tu Salai Ceu Bik Thawng nih cun “Kan party min hmang i a cawlcang tu party fate le palai ṭhenkhat an um ruangah ကြံ့ခိုင်ရေး le NLD nih party dang he ai kop mi ah an ka puh dih i chimfian nak zong ka neih dih cang.\n“Tu dirhmun ah Chin ram le kan zuam nak ding hmunram pawl i kan cah tuk ruangah party fate le palai ṭhenkhat nih cun kan mah party he ṭang ti mi si bantuk in mipi an rak thlem.” “Hi bantuk in thil tiding a si loh. UEC daan chuah mi he zong ai kalh mi a si.\nUEC sin tiangtiang cun kan report lo i an mah party le palai pawl he kan party min hmang ti londing in, chimh than nak kan neih hna” tiah Duwun sin ah a chim i “Mahhi chimfian nak kan neih mo nihhin mipi zong an lung a fiang dih lai tiah zumhnak kan nei”a ti.\nMyanmar Idol Ai Zuam Mi Lak I Midang Nak In A Hlawh A Tling Khun Mi Ramchung Ramleng I A Lang Bak Mi An Thim Mi Hna Top 3 Pawl Cu Uar An Um Lawlaw\nSalai Bawiukthang Cinzah: Donald Trump hi Bawipa nih ai thim mi asi ti alangh nak bik pakhat cu a chuah le cang ka in dohtu a ngei colh i a term adih tiang hmanh ah amah dohnak cu hma akal cuahmah rih ko mi hi asi\nBreaking News : Nizaan Thil Cang Mi Tahan Neme 10/192 I A Um Mi Pu Sang Hlei Khup Tein A Kang\nVawi 2 A Thi I Vawi 2 An Phum Hnu Ah\nZUALKO : Laimi Hna Nih Kan I Bochan Ngaingai Mi Pu Chan Hre Nih A Kan Liam Tak Ruangmang E


Norsk Folkehjelp Nih 2011 Frivillighet Laksawng A Hmuh – Chin Community in Norway\nNorsk Folkehjelp Nih 2011 Frivillighet Laksawng A Hmuh\nDecember 8, 2011 ccn 0 Comments\nChin Community in Norway (CCN) zong member a luh ve nak Frivillig Norge nih kum tin mintthatnak laksawng a peek tawnmi cu, Norsk Folkehjelp Hadeland nih tukum 2011 caah a hmuh. Laksawng cu, UN Volunteer Day asimi December 5 ah Anniken Huitfeldt (kultur- og frivillighetsminister) nih a pek hna, Goood Morning Program TV2 ah direk in an thlah.\nNorsk Folkehjelp zeiruangahdah laksawng an peek?\nNu, pa, hngakchia upa tilo in an i telnak mibawmtu buu, abikin lakhruak dirhmun bawmhnak (førstehjelp) a pemi buu an si. Abik in mintthatnak an hmuhnak cu nai july 22 i Oslo le a pawng tikulh Utøye mitthahnak a chuah lio i, lakhruak bawmh hau minung hna caah biatak tein bawmhnak a rak peemi buu hna ah a langmi an si caah hi laksawng an hmuhnak asi.\nChinmi mintthatnak an kan peetu laksawng ?\nHi laksawng hi Chin Christian Union Froland (CCUF) nih kum 2004 ah an rak hmuhmi laksawng asi. 2004 ah cun cutluk in hi laksawng a sullam kan rak thei lo. Hi minthatnak laksawng a rak hmumi Froland kan Chin unau hna thawng in Norway mipi tampi le cozah nih kan kong an kan theih deuh tiah cun el awk ttha lomi asi.\nPrevious Previous post: Ramchung Chiaṭhaṭ Zohkhenhnak: Covo le Ţuanvo\nNext Next post: CCN, NCCF le NCCYF Upa Tonnak An Ngei


Lai Bible Thiang Download | Bible Lai Thiang Download\nLai Bible Thiang Download\nLaible for Android Os Can Lai Bible Kohnglam hi cu ka chim si laillo mi chip can never be cio mi million can only be with Bible Thiang a si approxah na tih aviar kangmi kal, can be, and can be, He belted a thu na h man mi he kamalam pal te ai Dangdingin Edit ka tua I a tei da ai dang thei na duh ah chun a danglei h man tlak paul hi rok zoh lawl na urphun le ka duh pun a si kah chun download rok thu. You can download na tua baak in Mizo, Lai, English, Myanmar Pavl hi na relative Khaw Cavlh Lai. germah neih Edit ka tuah hi download Tuah na duh ah chun na telephone ah a um chiami LAI BAIBAL kg clear Tuah paak hamasa la legal na telephone ah ah um My Dateien ah llutthan legal All Dateien ah llutthan legal Storage sa h llutthan legal OpenBible times i kha clear Tuah Pakistan legal ma ha nu legalngah chun mah Mah App hi download Tuah iak.\nYou can download it here hi khmeh kiak thing si lai. Well Telefon ah Antivirus na Kumh ah Chun na Antivirus Hi Lai Bible hi Virue a um Tia an Kimh Lai, Virue a Shilo Pathway Dateien a si Shallow Pathway Datei Pavl hi Antivirus Niha re lo ngayimi an Si Shallow Virue a um Tia an Tiak an Tai tavnnak a Si.\nHlabu hi a hanabia lawsng tuaahmi tte cu ku ha hmu pah tayn. IPAH le TAB le Smart Phone hna ah ah a Ummi Khrihfa Hlabu hi um tho selawa ta youh Ku sadu tah that longmang. It' Laimi wipi wih wawizang wik in can h man whawhnak your thing approxah wi whuitinh the cha wuah mi a si i tlamtllonak to.\nAre you kidding? I' m sorry, I didn't mean it. Hlabu Khrihfa ties your a um you. He' from He' in Koh duhnakahmai ah a kal thingin Ka Tua mi a si. I' m sorry. I' m sorry. I' m sorry. Cahmai died. I' m sorry.\nDownload and installation Adobe Reader. The Adobe Reader is based on interactive ka tua tah mi pavl reian an tuai lai l. Mmeh thing wialte an i hmet tho lai lo. Whoa! Adobe Reader download the installation a here a herhnak a si.\nIphon le Ipad hmang mi nih e App Store ah Adobe Reader nai download lai. The Adang Adroid Phone a Huangmi neih chun Game Store le a a ah nana download lai. Atavinak in Adobe Reader na negeih hmaa a herh. HLABO website ah na kal lai i hi tap hi na zulh la.\nWebsite a hung Chinese lai i Download pi to hhmuh lai i Download piac to hhmeh people. Download your Khrihfa Hlabu page a from i chew. The Iphone will start to play in front of you after a short time (after a short time) and then to play Open In tis after a long time.\nOpen In cha na wu wai i cu wu wnu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu wu whah wu wu wu wu wu wu wu wu. The TAB Pavl ah Open In ti maw Adobe Reader in ai on Kawawhnak Your thing in Adobe Reader in ai on Achun Chawh a si mayg.\nThe Adobe Reader is a program with which you can read and read your data. De Cauk Taktak bank in hmai kam kak chew na tuh awcun single page na wmeh lai. The keyboard can be used with a single mouse click.\nYou can read it in your IPAD file with TAB file in Adobe Reader to read it in your browser. Well, from now on, I'll be right there. Hello Khrihfa Hlabu IPAD & TAB version a hangtu vente n nungah llunglawmhnak dampi kangei.\nHow did you get here? Copying Right CACC your copy right a nigh mi a si i Bawipa Thangthatnak a si ka kah pulunglawm ein heimaknawl kann pe hra hna seelaw a Thai ha tu ha tu ringhran hanga. Luunglawmhnak teampi er, Ruahnak Cheuhnak teamed up with Ulcun Tibial Ulla, ai Palmhnak teamed up with him.


‘Pathian nih a ngaihthiam khawh lomi sual,’ Tleicia Rev. Billy Graham | THE CHIN EXPRESS\n‘Pathian nih a ngaihthiam khawh lomi sual,’ Tleicia Rev. Billy Graham\nBILLY GRAHAM _ N.G tiah langhtermi pa nih, “Pathian nih a ngaihthiam khawh lo ding in sual hi zei tluk ngan dah a si a hau? A ri ka lonh kho men ko nain ka sual tuahmi hi an ngan hringhran, fahnak ka pekmi minung hi an tam tuk,” tiah a rak hal.\nBilly Graham nih, “Pathian nih a ngaihthiam khawh lomi sual pakhat cu a ngaihthiamnak cohlan duh lo hi a si,” tiin a leh.\n“Zei bantuk minung kan si hmanh ah, zei bantuk thil kan tuah hmanh ah, Pathian nih kan ngaihthiam hna lai tiah bia a kan kamh. Zumhnak le sual ngaihchihnak in amah lei kan i mer ahcun a kan ngaihthiam hirhiar lai,” a ti.\n“Pakhatkhat nih fahnak maw a siah kan si loning in a kan thangchiat tikah philh kha kan i harh tuk, ngaihthiam kan i harh.”\n“Minung nih sual lianngan ngaihthiam le philh kan i harh nain Pathian cu a si ve lo.”\n“A si e, kan sualnak nih a thin a hun/linhter ko. Minung sinah lungfahnak kan pekmi nakin Pathian kan pekmi lungfahnak hi a ngan deuh, an thuk deuh.”\n“Mah cu a si ko nain a kan dawt thiam, kan sualzia kan hngalh i zumhnak le ngaihchihnak in amah kan fuhpanh kha a hlam, a duh.”\n“Pathian nih kan sual ngaihthiamnak hi biatak lungtak in a laak caah a fapa ngeihchun hmanh kan sual ruang thi ding in a hun thlahnak hi a si.”\nHi bantuk biahalnak hi a ton caan ah Mark 3:28-29 kha a hrilhfiah hna: “Biatakte in kan chimh hna, mi fapa hna sualnak vialte le Pathian cawhdehnak an chimmi zong ngaihthiam an si ko lai. Asinain Thiang Thlarau cawhdehtu cu ngaihthiam an si kho lai lo, zungzal sualphawtnak kha an co ding a si.”\nHika zawn i ‘Thiang Thlarau cawhdeh’ timi hi Jesuh sin kir dingin Thiang Thlarau chimhnak le sawmnak cohlan lo khi a si. ‘Ngaihthiam khawh lo sual’ timi cu Jesuh cohlan cang hnu le cohlang rih lomi nih zei sualnak a va tuah khi a si lo. Thiang Thlarau kong a va chimchiat, zeirello zong khi a si lo. Sual ngaihchih i Jesuh sin kir dingah Thiang Thlarau sawmnak cohlan lo khi a si a ti.


Pau Dothlennak Ah A Telmi Htun Kham - News and Media\nA fiang ti lomi hmailei caah music in Pau Dothlennak ah a telmi Htun Kham A luancia decades 2 lio hrawngah a rak chuakmi alblum a rak tuahtu Htun Kham cu 2021, ralkap nih hramhram in uknak a lak hnu ah mipi he lampi chuak in a fiang lomi hmailei caah guitar he mipi dothlennak ah aa tel ve.\n“Pau Dothlennak ah guitar tum in hla ka sa. Charity tuahnak hna ah ka tel kho. Atu himnak hmun lei ka phak tikah Kalay khua i ka hawi a simi Vartel nih Charity for Myanmar ah rak kan telpi ve a ti i Aizawl thok in, Champhai, New Dehli khua hna ah ka ti khawhmi music lei in miphun thleidang loin Myanmar ram ah a taangmi ralzaam hna caah ka ti khawhnak lam in ka zuam i ka tel kho ve.\nChamphai ah tuahmi thil zuarnak ah kan hawile nih thil an zuar, kei nih hla ka sa. Guys from Chin phu pawl he” tiah Htun Kham nih Mizzima ah a chim. Ralkap nih hramhram in uknak a lak hnu ah Kalaymyo ah khua a sami Htun Kham cu mipi he lamcung chuak in duhlonak a langhter ve.\nKalaymyo ah tuahmi duhlo-langhternak ah a lam phunkip in aa teltum ve. Muisician pakhat a si caah a biachimmi pawl cu thawngzamh kip ah langhter a si. CDM cawlcanghnak ah teltumding in media cungah forhfialnak a tuah tikah SAC nih tlaih an timh caah Kalaymyo in Chinram ah a zaam. Cu hnu ah Kalaymyo ah a kir ṭhan i a chungkhar sin ah a um ṭhan. Sihmanhsehlaw SAC nih tlaihding in a inn ah an kawl tiah thawngpang a theih tikah a chungkhar he Mizoram ah an hartak in an zaam ṭhan.\n1995 hrawng Chin ramkulh, Tonzang khua in Yangon ah ṭhial in music lei cu May Studio ah ringawn tlaitu dirhmun in a rak thok. A huamtuk ruangah a phanmi hla pawl cu kha chan lio minthang hla satu pawl nih an rak uar tuk i J Maung Maung, Graham hna i an album hna ah hla a rak phan piak hna. A minthang bik Htun Kham hla fungkhat cu Graham sakmi hla a si. Cu lengah, album timi a rak tuah i, nu le pa in sakmi hla tampi lengah Tedim holh in sakmi hla tampi a rak sa. Cu chungah, hla cu Htun Kham caah mi tambik theihmi le minthang bik hla zong a si. Cucaah, 2018 ah American hrambunh a simi Chin TV nih pekmi music award zong a rak ngah.\n“Teinak kan hmuh hlan lo” ka ti khawhnak lam in teltum ding ah lungthlehnak ka ngei. Keimah telh in kan ti khawh tawk, a biapi in kan chungkhar nih an ti khawh nak lei in dothlennak kan tei tiang kan kalṭi lai tiah lungthlehnak kan ngei” tiah a fiang lomi hmailei caah kar a hlan cuahmah lio a si.Ref: Mizzima / Credit – The Chinland Post


Chin Miphun Australia Rammi Sinak Kong Cozah Ka Ton lai: Senator Smith - THE CHINLAND POST\nChin Miphun Australia Rammi Sinak Kong Cozah Ka Ton lai: Senator Smith\nThe Chinland Post|2020 January 230| 2020 kum thawk ah Chin ramkulh a rak tlawngmi Senator Dean Smith nih Chin miphun nih Australia rammi sinak ah harsatnak kong he pehtlai in February thla chung ah Australia cozah tonnak a ngeih lai tiah kan theih.\nSenator Dean Smith nih Febraury 17 ah Chin miphun kong ah an ram La-wa-kah (Dept Immigration) a ton hna lai tiah amah he pehtlaihnak a ngeihmi sin in theih a si.\nHi kong he pehtlai in, Australia Chin Federation (ACF) Chairman Pu Renny Ceu Lian Mang nih, “Rammi sinak kong ah Chin ramkulh le Karen ramkulh a tonmi siseh, Chin Cozah nawlngeitu nih an chimmi le NLD in Karen minister nu an chimmi cu a chim dingmi cu a si. Cun, CHRO le a dang Karen in nuhrin covo kilvengtu (human rights org.) he tonnak in theihhngalhmi sining zong a chim dingmi cu a si” tiah The Chinland Post ah a chim.\nHi a chim dingmi kong ah a biapi in nawlnak a tuah dingmi cu, Lairam (Chin ramkulh) Khrihfabu le Ram thumnak um Khrihfa bu hna nih miphun sinak ah nawlnak ca an tial piakmi hna cu Australia cozah nih cohlan ding zong hi a si tiah kan theih.\n“Atu bantuk in timhtuahnak a ngeih ruang ahhin, Chin Christian Council in Australia (CCCA) GS Dr. Shu Maung le Victoira in Chin Community upa pawl he tonbiaruahnak zong February thla chung ah an ngei lai” tiah Pu Renny nih a biapeh a chim.\nSenator Dean Smith nih Chin miphun cung ah dawtnak he rian a tuan i, zawnruahnak a ngeihmi cung ah, Australia ah khua sami CNF in Pu Khua Uk Lian nih Chin miphun a kan dawtnak le Chin miphun caah a tuahmi cung ah upatpek lung lawmhnak bia cu Karen le Chin upa hna he January 27 tonnak an ngeih lio ah a chim.\n“Chin miphun kong Australia cozah sin a chim dih hnu ah Chin mipi sin ah ton biaruah nak ngeih ding timhtuahnak a ngei ti zong theih a si .\nCun, a hlei khun in, Australia ummi Ramkomh Kawlram miphun hna caah, a hlei in tlangcung miphun hna caah Kawlca, Laica tbk. cawnnak ding caah cozah sin in bomh nak a kan hal piak cang.\nChin miphun nih Australia ram sinak kan hmuh ah cun kan Chinram, kan nu le kan pa Kan tlawng kho hna lai. Kan miphun caah thanchonak tampi kan hmuh lai. Cun, Australia ram chung ah, kan fale University kai nak ding ca zong rammi sinak an ngeih lawng ah cozah sin ah bomhnak hal khawh a si. Cucaah, ram miphun sinak cu Chin miphun caah biapi taktak mi a si tiah Pu Renny Ceu Lian Mang nih a chim.+++\nPrevious 1003 Nih Duhlonak Langhternak Min An Thut: Pu. Ral Hmung Certual Ah Shopping Mall Le Hotel Sak Ding Timhtuahmi Ah Mipi An Lung A Tling Lo\nNext CBC nih Chin Lungrualnak Meeting Auhmi Chin Cozah nih A Kham


NLD MP 350 Renglo Report An Tong – THE CHINLAND POST\nNLD MP 350 Renglo Report An Tong\nCity Hunter| 2018 May 29| Atu lio cozah nawlngeitu NLD (National League for Democracy) central committee karhchap in ser an timhnak kong May 26 ah tuahmi central party tonpumhnak ah biakhiahnak an tuah. Cu pin ah report a tongmi NLD party in MP 350 renglo chekhlatnak an tuah tiah theih a si.\n“Report a tongmi MP hna chekhlat tuahnak ah atu lio cu eihmuarnak a tuah timi hmuhchuahmi an um rih lo. Asinain, tangka cohlannak kong ah hmakhatte ah pek colh lo in caankarlaknak tangka hman chungnak lei a hoihmi sualnak tu cu kan hmuh. Hi zong hi hmakhatte ah dantatnak kan tuah colh hna” tiah NLD party in chimnak nawlngeitu Dr. Myo Nyunt nih a chim.\nRamthen le ramkulh kip in central committee chungtel zapi 30 hrawng in karhchap ding ah central committee meeting ah biakhiahnak an tuah.\nCu pin ah 2018 caankarlaknak thimnak ah NLD party cu a lawngmi thimfung hmun zapi ah thimnak i cuh ding le aa cuhtu ding palai thimnak he pehtlai in anmahte in peng, pengkomh le ramkulh/ramthen hoih in thimnak nawl pek an si lai tiah Dr. Myo Nyunt nihcun a chimchih.\nCaankarlanak ah NLD party in palai thimnak dingmi cu nu le mino hi papek an si lai tiah theih a si.\nPrevious June 2 Ah Tanghra Camipuai Result A Chuak Lai; Online Website Zong In Zoh Khawh A Si Lai\nNext President Nih Nawl A Kan Pek Cun I Kahnak Ngol Ding Timhcia Kan Si; Bohmugyoke Aung Kyaw Hoe


BUNGKUNG BLOG: CAKEIFIM (Deceiving of a Tiger)\nCAKEI FIM(Deceiving of a Tiger)\nHitihin Cakei fimnak kongah tuanbia arak um.Cucu hlan lioah mipa nih Cakei arak kah ti asi.Cu arak kahmi cu,ahawi cakei dang pakhat nih akaptu hi nu asi ahcun,lehrulh cham asi lai lo,pa asi bel ahcun thah asi ve lai tiah a chimmi cu Cakei kaptu pa hnakhaw ah a lut,a theih an ti.Cu ruangah hruk ,puan aa aih ve i Cakei sawmtuk cu atuah ti asi.Cu ti i nu bantuk tein aa thuamhter mi cu Cakei dang nih an hmuh tikah kan hawi akap/that tu hi pa asi ttung lo,Nu hen pei asi ko hi tiah an ruah i,cu sakap pa cu lehrulh an cham ti lo an ti.\nKhuang a cawi lo mi le bawite a bawi lo mi nih Cakei (Pawpi,Pawlai)fim khawh asi lo.Tuchun ni i Cakeifim an tuah ningcang cu,pa nih nu bantuk in kor(angki)le hniphor aa hruk, a sam aa phiar,a kut in lathlur atlaih pah in cakei lu ah Facang denmi a vut(Changvut)a phulh piak,Cu ti an tuah duh hnawhchannak cu ,a pawngkam in a rak zohtu Cakei dang nih nu asi ti in ra ka ruat hna seh ti khi asi.Cakei hlennak asi.\nCakei afim kho mi cu zatlang nun ah sakap thiam sinak in hawi cungah an cuanglang.Sikonain khua chungah khuang acawi cangmi le bawite abawi cangmi an um lo ahcun,Cakei kahmi a ruak cu ramlak ah chiah ta asi.Khua chungah luhpi asi lo.\nCakei an kah tikah,Cakei a fim piaktu zong anmah hrinkhat pa unau rualchan chungmi asi ve lai.Sangpi chung pa nih akah ahcun,sangpi chung a unau pa nih afim piak lai tinak asi.Sangpi chung a unau rual lakah Cakeifim kho dirhmun ah a ummi nih fim piak ding in hal khawh asi.Asinain Cakei kaptu pa cu Zu le laksawng ah pumttek fangkhat an pek ve lai.\nCakeifim an tuah dih hnucun,Cakeifimtu pa cu beleo le chenglawi tum pah in an zulh dih lai i Cakei lu an phum tawnnak cerh hmun ah Cakei lu cu an phum lai.Inn leng vanpang salu tarnak ah Cakei lu tar/thlai cu vanchiat tonnak asi tiah an ruah.Hakharam thlanglei khua pawl tu ahcun Cakei lu cu phum lo in khua lengah an tar ko hna.\nAn phunglam ah,Cakei fimnak tuah hlanah ahote inn hmenh ah Cakei lu le aphaw luhpi phung asi lo.Aluhpi ahcun an ngaihthiam bik ah Ar, culocu Vokpi liam nih a kiah hna lai.\nHakharam (districts)leng lei an um lio ah aho mizei nih Pawpi,Pawlai a kahmi a lu asiloah aphaw luhpi khawh asi lo.Khua lengah achiah ta lai.Aluhpi ahcun,Cakei dangnih lehrulh chamnak ah cu hna khua i an Vok tbk aseh/thah hna lai tiah an zumh.\nCakeifimnak an tuah hlan cu vanchiat nih a tlaih rih hna tiah fek ngai in an zumh.Tahchunhnak ah,mi pakhat nih Cakei akahmi a inn ah a chuahpi i cakeifim kho asi ahcun,khuami nih Cakei an fim tonnak bual ah a kalpi colh lai,a thaizingah cakeifimnak tuah kho ding asi ahcun,a inn pongah achiah chung lai i afim khawh lo ahcun afim khawh hlan tiang cu khua lengah achiah lai.Cakei lu le phaw an inn i achiah ah,sahrang nih an theih ziar ko i an thinhunnak cu a satil vok tbk chungah lehrulh an chamnak lai an zumh.\nChinmi cu Cakei akap bal lo zongnih Cakei an fim ah an ning a zak lo.An chungkhat unau khuang a cawi lo minih Cakei an kahmi anmah nih iphuhrunnak ngei lo tein an fim piak ko hna.Thangtthat sunparnak an i tim.\nPu Cung Bik Ling ttial mi in lak chinmi asi.


A poi tuk ee!! Jesuh thawngin an tlaihrem, an vel, an that nu kong nih vawlei a hninh ko\nJesuh thawngtha ruangah nuhmei nih mah bantuk tiang a tuar mi cu zaangfah a si tuk hrinhrang ko. Vawlei a hninh bak ko. Zumlotu pawl nih khrifa cungah an tuah ning hi zoh ah cun a poi tuk mi a si\nA zumnak ruangah tlaihhrem lawng zah an ti lo, an tlaihhrem hnuah, fakpi in an velh, an velh hnuah an thah, an thah hnuah a pum cu saram ei ding in ramchungah an kal tak. Mah bantuk in nuhmei cungah thil tuah duhnak lungput le zaangfah nak an ngei lo mi ruat ah cun lung a fak tuk hrinhrang ko\nKum 40, Bajjo Bai Mandavi, Kumud, Chhattisgarh ah khua a sa mi hi, apasal nih a mual aliam tak mi a si. Fa 4 angei. Hindu zumnak in khrifa lei ah a thial mi a si. Pathian a zum ngai mi le khrifa buu nih an nih bochan ngai mi a si. Fa 4 a ngei cang.\nHindu pawl nih hindu ah na let tthan lo ah cun kan nih tha hna lai tiah voih 4 tiang an tlerh cang mi a si. natein a zummi Jesuh cu a thei fiantuk caah Hindu ah a let duh tthan ti lo tiah Pastor Rupesh Kumar Salam nih morningstarnews sin ah a chim\nMah bantuk in Hindu ah a um duh tilo caah hindu pawl nih a cungah mah bantuk hi an tuah mi a si tiah thei a si. Credit-Morningstarnews\nBe the first to comment on "A poi tuk ee!! Jesuh thawngin an tlaihrem, an vel, an that nu kong nih vawlei a hninh ko"


Hla 52— Khrihfa Pumpeknak | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Amis Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Britain Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Greenland Holh Grik Holh Guarani Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Hunsrik Iban Holh Ibanag Ibinda Holh Iceland Holh Igbo Holh Iloko Holh Indonesia Holh Ireland Holh Isoko Holh Italy Holh Ivorian Sign Language Jamaican Creole Japan Holh Javanese Kabiye Holh Kabuverdianu Kachin Holh Kankani Holh (Roman Cafang Hmanmi) Karen (S'gaw) Kazakh Holh Kazakh Holh (Arabic) Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Min Nan (Taiwan) Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nsenga (Mozambique) Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Pennsylvania German Persia Holh Phimbi Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Punjabi Holh (Nastaliq) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Bulgaria) Romany (Germany) Romany (Macedonia) Cyrillic Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Sweden Kut Holh Tagalog Holh Tahiti Holh Talian Tamil Holh Tarahumara Holh Tarascan Holh Tatar Holh Telugu Holh Tetun Dili Thai Holh Thai Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzeltal Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yemba Yoruba Holh Zapotec Holh (Isthmus) Zulu Holh\n(Hebru 10:7, 9)\n1. Bawipa Jehovah nih a ser\nVan le vawlei dihlak,\nZeizong vialte cu amah ta,\nA kut rianṭuannak si.\nNunnak thaw a peknak thawngin\nA sermi sin hmuhsak,\nThangṭhatnak le biaknak hmuh awkah\nAa tlak, a sermi sinin.\n2. Ti chungah Jesuh tipil ing\nDinnak tlinter awkah.\n‘Na duhnak tuah awkah ka ra’\nPathian sin thla a cam.\nJordan chungin a chuah tikah\nPathian thimmi Fapa,\nZumhfek te’n um awkah thla a cam:\n‘Ka Pa duhnak ka tuah lai.’\n3. Na hmaiah kan ra Jehovah,\nNa min thiang thangṭhat awk.\nToidor lung he kan pum kan hlawt\nKan nunnak kan pek dih.\nTlanhnak man sung bik a pemi,\nNa fapa na kan pek.\nKanmah ca lawngah nung ti loin,\nNang ca kan nung, kan thi lai.\n(Matt. 16:24; Mar. 8:34; Luka 9:23 zong zoh.)\nKhrihfa Pumpeknak (Hla 52)


NIZAN MIZO PALEK LE ASSAM PALEK I KAHNAK KONGAH ASSAM CM BIACHIM – The Chinlung Post\nJuly 27, 2021 admin Local News 0\nNizan Mizoram palek le Assam palek i kahnak ah a nunnak mi Assam palek hna cu tuni ah an ruak an vui hna. Ruak vuinak ah Assam Chief Minister nih a chimmi cu a nunnak aliammi hna hi ting 50 cio pek an si lai. Cun hliam a tuarmi hna zong minung pakhat ah tingkhat cio pek an si lai tiah a chim. Assam CM nih buainak konghe pehtlaiin thil sining atanglei bantukin a langhter.\nAssam ram a chanhtu le kan ram a venghimtu minung panga ruak kan vui hna i, Thihnak kan cung a phak zongah kan ram hi kan sung lai lo. Mizoram CM Pu Zoramthang he buainak phisin dingin voikhat nak tam kan i chawn cang. Remdaihnak a um khawhnak dingah i chawnhbiak kan timh. Aizawl tlawng dingin a ka sawmnak zong ka cohlan i, ka kal lai.\nAsining taktak ahcun tuni hi kal kaa timhmi asi nain Mizoram lei nih meithal in an kahthahmi hna ruangah thil aa thleng dih. Zoramthang cu ka chawnh i rianrang in ngolh dingin ka fial, A ka lehmi cu a poi taktak apoi taktak tiin kan i chawnhnak zong adih colh tiah a chim. I kahnak a chuah hlan ah hin Home Minister nih voi zeimawzat chawnh aka timh i, a hnu ah thilsining kan i chim ruah.\nHome minister nih he post hi CRPF an um lai tiah biachahnak atuah i, kanmah nih cun kan zulh. Hi lio caan ah mah Post ah hin Mizoram ralkap pawl an um peng i, cozah nih biachahnak atuahmi an zul duh lo tiah a chim rih. Assam cu aa sum i, hnu a soh lo. Assam le Mizoram ramri district pathum ah ralkap tam deuh chiah asi ko nain CM nih kap hna uh timi order a chuah lo tiah a chim.\nKeimah pumpak duhning ahcun Mizoram ei le din siseh thil le ri an laknak phihkham hi attha ka ti lo. Kanmah lei chimlo lamdang an ngei lo. Asining taktak ahcun Assam Police sin zongah Assam chungah a ummi Mizo pawl hna cu kilveng hna uh ka ti hna. Kan i timh bik mi cu remdaihnak tuah hi a si ko tiah a chim. Nizan an i kah ah hin anmah Assam lei nih meithal an puah hmasa tiah an chim. Nizan i kahnak ah Mizo lei a nunnak aliammi an um lo tiah theih asi.


Guru shabad singh khalsa ajai alai download\nDance fm top 20 august\nMain / Arcade / Guru shabad singh khalsa ajai alai\nName: Guru shabad singh khalsa ajai alai\nAjai Alai by Guru Shabad Singh Khalsa: Yoga Music. Stream Ajai Alai - Guru Shabad Singh Khalsa Nirinjan Kaur Khalsa by.. from desktop or your mobile device. Ajai Alai ( Min.) Legacy Collection Vol. 3: Ajai Alai. Yogi Bhajan instructed Gurushabd to put to music and record the verses of Jaap Sahib (Sikh Morning.\n3: Ajai Alai. Yogi Bhajan instructed Guru Shabad Singh Khalsa to put to music and record the verses of Jaap Sahib (one of the Sikh Morning Prayers), beginning. Ajai Alai - Guru Shabad Singh Khalsa CD Ajai Alai is a pauri from Jaap Sahib that arouses the soul and the self of the Being. Chanting this mantra will give you . Yogi Bhajan instructed Gurushabd to put to music and record the verses of Jaap Sahib (Sikh Morning Prayer), beginning with Ajai Alai. Used exclusively during.\nAjai Alai. Artist: Guru Shabad Singh Khalsa. Album: Ajai Alai - Legacy Collection Volume 3. Audio Player. Download File. Your browser does not support the. Ajai Alai by Guru Shabad Singh and Nirinjan Khalsa. The naad of Jaap Sahib rouses the soul and the self of the Being. Low price - Free US shipping. Ajai Alai [CD] Guru Shabad Singh Khalsa & Nirinjan. Product no. Available since Label Legacy Music EAN/UPC Price.\nblasterjaxx mystica full


KAWLRALKAP NIH HRIAMNAM ZEIRUANGAH DAH AN HMAN LO? – The Chinlung Post\nFebruary 16, 2021 admin Knowledge 0\nNusung Htg- Nunu: Ṭih Hlah Uh, Thawng Ka Thanh Rih Ko Uh. Keimah cu Pathian biakinn ah hla hruai i, ka zuam bikmi biazai le thazaang peknak ṭial te hi ka duh bikmi a si, ka zuam bikmi a si fawn. Atu ka tuahmi hi ka ttuanmi rian he zong ai kalh. Vawlei cungah a him bikmi ram ah a um i hnangam tukin a ummi ka si ko. Hawi dang cio bang dai tein a um khomi ka si. Ca ṭial zuammi men men ka si.\nThantlang kong zongah palik nih hmuh ruangah lungfak tukin bia porh hna seh law, i runvennnak a hlei luat in hung ka chim hna seh law sual ka phaw hna lai lo. Palik le ralkap kutin an tem tuk ve tikah an i khamhnak a si ve ko. A chim tu min an theih i thong a tlak dingmi nakin, keimah fb ah an ka ti kha ka tuar khawh deuh lai. A thin a tawi tukmi ka si caah hin, i siknak ah i tel ka duh lo. I sik loin a si khawh chungin i rem i thil sining i fianh a duhmi ka si.\nKa palh zong palh lo zongah ka ngai thiam ka ti ruangah buainak a dam a si ahcun ka ngaithiam ti hi ka chim pengmi a si. Nain caan tampi cu biafak in an ka ti tikah thin i sum loin mi leh ka hmang. Cucu ka der thawm biknak a si.Ka min zong tampi nan rak hmuh lai. Lih in ca a ṭial timi pawl zong. Asinain Lairam ummi hna an him a si ahcun keimah ka min cu chia rih ko seh. Ralkap uknak an duh lo tuk lio a si caah an ka fial tein ka ṭuan rih ko lai. Hi kan ralpi a dih in keizong dai tein ka um lai i Biazai le thazaang peknak lawng ka ṭial ṭhan te lai. Kan ralpi a dih hlan cu mi mit kem chung rih ko ning mu. Credit: Nusung Htl- Nunu\nBREAKING NEWS: PU NGUN SAN AUNG CU AN THIM TTHAN CANG HIH


Chin Ramkulh Chung Ah Covid-19 Pulrai Runven Nak Le Iralrin Nak Ding Caah CHRO Nih Tangka Tampi Dih In Rian An Tuan Cang Lai! – FIAKFAIROCK\nChin Human Rights Organization CHRO will intensify activities on COVID-19 Response: Awareness and support in Chin State. Chin ramkulh chung ah COVID 19 pulrai runven nak le iralrin nak ding ca I riantuan nak ah Chin Human Rights Organization (CHRO) cu fakdeuh le hmual nei deuh in ttan lak ai tim.\nCu hlan ah Chin ramkulh peng 9 chung ah COVID 19 pulrai runven nak ah a rak ttuan mi nak let tam deuh in rianttuan ding in Chin Human Rights Organization cu UN Livelihood and Food Security Trust, International Organization of Migration, UN Migration Agency le Open Society Foundation hna he rian fakpi in ttuan ding in hma an vun domh. Chin ralkulh chung ah COVID 19 pulrai hi a tam deuh cu ramdag in a rak tlung mi hna nih chonhbarh deuh asi.\nVawlei cunng pumpi nih hi rai hi ton cuahmah asi tik ah ramdang I rian a ttuan mi hna, Malaysia le Tuluk I a um mi hna cu a phunphun ruang ah an hung tlung pah thluahmah hna. Benabia ah kan hnu zarh ah Chin ramkulh khua pakhat ah ni khat te ah Wuhan, Tuluk ram COVID 19 pulrai ai thok nak khua in minung 10 an hung tlung.\nTuluk ram le Malaysia ram ah aihlawhfa mi le a um mi hna tam ngai te an rak kir.Hi a rak kir mi hna hi an phak le cangka in an mah le an peng khuapi cio ah hrirai a thiang cang tiah ruah tiang erhkhumh (quarantine) tuah an si hna.\nAtu a rauh hlan ah minung (2000) thonghnih a rak kir chap ding an um rih. Cu minung (2000) thonghnih a rak kir ding mi cu Kawl cozah theihpi nak in a rak tlung ding an si I Coza theih lo in a mah tlun in tanglam in a rak tlung ding mi hi hinak in tam deuh dawh an si. Cu caah atu lio I pengkip nih erhkhumh nak (quarantine center) an tuah mi nih a zat lai lo caah Chin ramkulh chung ah erhkumh nak (quarantine center) 50 sawmnga tiang tuah chap a hau lai tiah theih asi.\nCOVID 19 pulrai he pehtlai in kualtlawng tthialkam riantuan mi le tlungkal mi hna hi biatak te in zohfel a hauh caah CHRO nih Phaisa ting 1500 (ting thongkhat le zanga) hrawng hmang in rian fakpi in ttuan ai timh nak cu asi.\nHi rian ttuan nak ah phaisa chuah tu cu UN Livelihood and Food Security Trust, International Organization of Migration, UN Migration Agency le Open Society Foundation an si lai I Chin ramkulh chung ah CHRO le Chin State Health Department an ttang tti lai I pengkip ah Chin Human Rights Organization le a partner asi mi hna nih mah le pengchung cio ah ttuan asi lai.\nCHRO he pengkip in rian a ttuan tti mi hna bu pawl cu; Tonzang peng ah Future Star Mino bu, Tedim peng ah Tedim Youth Fellowship, Falam peng ah Falam Mino Pawlkawm, Thantlang peng ah Thantlang Youth Association, Matupi Peng ah Chin Youth Organization (Matupi), Mindat peng ah K’cho Chin Women Organization, Kanpetlet peng ah Chin Women Development Organization, Paletwa peng ah Chin Women Organization hna he COVID 19 pulrai runven nak le cawnpia nak pawl cu an ttuan ti hna lai.\nSami le Paletwa peng I ralzam in a um mi hna lak zong ah biatak te in rian I hmai thlak an itim tiah theih asi. Hi rianttua nak project hi CHRO Chin ramkulh lutlai Pu Van Biak Thang hruainak in ttuan asi lai. Credit: Salai Bawi Lian Mang


Biafang khat in leh uar: Lai caholh le Mirang biafang 10 - The Chin Express\nA tanglei Mirâng biafang hna hi Lai holh in leh tikah biafang pakhat an si cun biafang pakhat in leh ve hrimhrim ding ti hei sisehlaw zeitindah nan leh cio hnga? Kei ka lehning hna cu a tanglei bantuk hi an si:\n1. Gay = papaduh. Sullam: Pa le pa ai duhmi. Tahchunhnak, Australia ah atu hnu kum 20 hrawng ahcun Laimi lak zongah ‘papaduh’ ṭhitumhnak a umte men lai.\n2. Lesbian = nunuduh. Papaduh he ai khat caah a fiang cang. Nu le nu ai duhmi khi an si.\n3. Sex = nulepasinak: Awfang 5 a ngei — nu-le-pa-si-nak. Mirâng ‘sex’ bang awfang pakhat a si khawh lo ruangah nêk ding a si lo. Bible ning bakin a kalmi kan biafang a si. Nu pakhat le pa pakhat a sawh duh lawng si loin ai ṭhi-um cangmi karlak thil tinak zong si. Lai holh in leh tikah biafang pakhat ah chuah cu a awfang (syllable) a tam tuk ti ding a si lo tiah ka ruah. Mirâng lebang hi cu awfang 10 lêng an tam tuk.\n4. Theorist = purhdahthiam. Mah hi Lai caṭialthiam Salai B. Chan Khar nih cun mangmanhthiam a ti.\n5. Bisexual = chuzangthuan. ‘Chu’ le ‘zang’ ti ruangah holh chia tinak si hlei lo. ‘Thuan’ cu kop/fonh/phirh. Ngeihhnihhur ti khawh zong si. Sullam: Pa le nu sinah nulepasinak a hmang khomi tinak si. Ai dawhnak in ngeihhnihduh/ngeihhnihuar ti khawh si.\n6. Gender = nupathleidannak. A karlak ah ‘le’ chiahpiak theng a hau rua lo ka ti.\n7. Politics = Ramcelh. Mizo nih ramkhel an ti cun ramcelh si ve ko lo mei.\n8. Homosexual = tawkahur.\n9. Liberal = Tuakhleithiam. Dictionary ning cun thlen a duhmi, ruahnak thar a la duhmi, ṭhancho a duhmi, mi nungsiang ti pawl khi cu an bi deuh. Fimcawnnak sâng nih biaknak le ramkhel kongah an khuatuaktan a hlei deuh tawnmi khi si.\n10. Abortionist = nauthlakthiam. Sibawi ti hei chap theng a hau lo ka ti.\nUpdated on July 4, 2022 12:54 am


Aung La Nsang nih Kawlrammi sinah thawngthanh | THE CHIN EXPRESS\nAung La Nsang nih Kawlrammi sinah thawngthanh\nAung La Nsang nih tunnai khan Kawlram a fans pawl sinah thawngthanhnak a tuah.\nAung La Nsang: ONE Championship nih Japan ram ah sunglawi taktak in tuah a timhmi Century puaipi cu October 13 ah tuah si cang lai.\nMah puaipi ahhin Myanmar ram aiawh in keimah le Phoe “Bushido” Thaw kan i ṭhua ve lai. TV ah LIVE zoh in thazaang pek khawh asi lai.\nPhoe Thaw cu zingka ah aa phomh lai i Kawlram caan nazi 7am hrawng ah asi te lai.\nKeimah ka Light Heavyweight taisawm vennak puai cu zaanlei 5pm in thok asi te lai. Taisawm aa ka singkhaw tu Brandon Vera he kan i phomh hi hnu bik puai ah si te lai.\n[5pm in thok ding ahhin puai 6 a um. Aung La vs Vera cu a donghnak bik puai 6nk ah si te lai i Kawlram 7pm (Malaysia le Singapore 8:30pm hrawng) ah ciahte lai. Mah nak tlai deuh zong si te kho. Ramdang LIVE zohnak cu mah hi hmet — The Chin Express]\nTha a kan pe ding kan fans pawl nih Skynet Sports HD, Skynet Sports 3 le MRTV Entertainment channel ah TV in zoh khawh asi lai.\nAtu hi Japan ah thlichia a hran liopi si ko nain, ONE Championship nih Century puai cu rak timhcia ning tein a tuah ko lai.\nKa fans nan dihlak cungah kaa lawm, ati.\nBrandon Vera hi Aung La nakin a ngan deuh pinah a sang deuh fawn. A mi thongh le chuih hrim a pin tuk. ONE Championship ah a sung bal lomi le knockout (KO) in mi a tei pengmi si caah Aung La cu a sung ko lai, tiah Chinmi tampi nih an zumh. Nang na zumh ning rak comment ve te.\nSawmnak: The Chin Express group zongah LIVE thlah khawh kan rak i zuam te lai. Kan group member lawng nih hmuh khawh asi lai caah Mah Hi Hmet law rak lut (join) ve. Nan hawile zong luh cio hna uh.


Nihin Zongah Laimi Khrihfa Ai Timi Tampi Nih Leirawitu Judas Iskariot Lam Ah An Kan Hrui Cuahmah – The Cherry Par\nPHAISA DUH TUK HI SUALNÂK VIALTE HRAM A SI (THE LOVE OF MONEY IS THE ROOT OF ALL KINDS OF EVIL)1Timote 6:10 ah “Phaisa duh tuk hi sualnâk vialte hram a si’ (The love of money is a root of all kinds of evil) tiah a rak timi hi a dik peng i a dik zungzal ko lai. A hlei khun in nihin kan boruak ah hin a dik khun ko rua!A ngai ngai tiah Min Aung Hlain nih uknâk a lâk i mi tampi nunnâk thisen a luan i thinphâng thlalau le lungrethei vânsâng i kan umnâk zong hi a hrampi tak tak cu ‘Phaisa duhtuk ruangah’ a si.Zeicatiah ram chung mipi nih kan covo a simi Kawlram ah a chuakmi sui le lungvar le thing țha țha le oil a phunphun hna ramdang ah zuar i phaisa relcawk lo hmuh le rum cu a duh tuk mi a si caah a si.\nAmah bangin âna a la khotu hei si u sih law Laimi Khristian chung zongah amah ban tuk tam nawn kan hei um ko hnga dah kaw.Phaisa duh tuk nâk nih minung nunnâk hi a uk ah cun midang an thih le an temtuar le an sifah le an harnâk hna cu an zei a poi lo i zei ah an rel theng lo.Ralhrâng tiah min an bunhmi ralkap le palik hna nih an inn ah an fuh hna i an tlaihmi le fak tak takin an hrem hnu ah cheu khat an nunnâk tiang a dih i cheukhat thongah an thlak i a fak bikmi hremnâk an pekmi hna zong hi phaisa an duhtuk ruangah leirawitu (dalan) hna nih an umnâk hmun hma an chimh hna ruang ah a si.\nA ngai ngai ti ah cun hi leirawitu dalan hna zong hi an miphun le an minung hawi an huat tuk hna ruangah a si theng lai lo,phaisa an duh tuk ruangah a si.Cun lih fangfak bak a si tiah an hngalh ko bu le miphun le ram ca le an minung hawi caah thihnâk le fahnâk a pe khotu zong a si kho ko tiah an hngalh ko bu ah fb ah lih thawng a post lengmang mi zong hi a hrampi tak tak cu phaisa an duh tuk ruangah a si.Kan ram buaibai ruangah ah Bank cheu khat ah phaisa kuat khawh a si lomi hi cânrem ah rak la in a hleihluat in phaisa kuat man an sânter i an lâkmi zong hi midang zawn ruah lo ruangah si theng loin phaisa duktuknâk nih achuahpi mi theipar phun khat a si.\nMi za ah za dengmang Kristian (Khrihfa) a simi Chin State cu kawlram State vialte ah eihmuar a tamnâk bik State a si tiah an timi zong hi phaisa duh tuk ruangah a si tiah Baibal nih a chimmi hi a dik peng i a dik zungzal ko lai.Phaisa hi amah te ah cun sual a si lo.Kan țuanman tein kan hmuh i kan duhherhmi kan i zalhnâk caah kan hmanmi phaisa hi a țha tak tak mi a si lio ah haukauhnâk lungput he kan țuan man a si lomi tiang ngeih duhnâk kan ngeih ah cun a palh kho lomi Baibal nih a chim bangin Sualnak or țhatlonâk vialte hram a rak si tak tak ko.Judas Iskariot nih phaisa sawmthum ah a Bawipa a zuar i rawitu (dalan) ah ai cannâk zong kha a Bawipa a huat ruangah a si theng lai lo. Phaisa a duhtuk ruangah a si i a donghnâk ah amah tein a lei nunnâk zong a donghter i zungzal a mit lomi Hell mei ah a tu tiang a umnâk hi a si.\nNihin zong ah Laimi Kristian (Khrihfa) ai timi tampi cu phaisa duhtuknâk nih Judas Iskariot lam ah a kan kalpi cuahmah i mah le mi phun hawi a leirawitu dalan ah kan i canmi le FB ah Lih thawngthanhtu ah kan i canmi le a hleihluat in phaisa kuat man a latu ah kan i canmi le țuanman a si lomi tiang eihmuar lâk a duhmi le ziknawh a latu ah kan i canmi hi Baibal nih a rak chimmi ‘Phaisa duh tuk hi sualnâk vialte hram a si’ tiah a rak timi a tlintertu kan si.Cucaah Baibal nih ‘Phaisa duh tuk hi sualnâk vialte hram a si’ tiah a rak timi hi a dik peng i a ding zungzal ko lai. Credit: Salai Ephraim, Pa Cuang Facebook\n← KIA Hriamtlai Phu Lei Ah Tihnung Motor Pawl A Phan Lai\nBochoh Zaw Min Tun Nih NUG Le CRPH Bu Hna Cu Terrorism An Si, Tiah Thawng A Thanh →


Apaam Tuk E : Nizaan Mindat-Kanpetlet kar Kahdohnak ah Salai Thang Ling a Nunnak a Liam – Buanchukcho\nMay 30 ah Mindat-Kanletlet kar Aye-sakhaan ah CDF le SAC ralhrang kahdohnak a chuak i CDF lei in Salai Thang Ling (kum 20) nih ramn le miphun ca ah a nunnak a pek. May 29 le May 30, nihnih chung Mindat le Kanpetlet karlak ah CDF le SAC ralhrang an i kap i, SAC ralhrang lei in minung 8 an nunnak a liam, tiah CDF nih thawng an thanh. The Chin Journal